02005S/TXT — MT — 18.12.2009 — 001.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:





Ikkoreġut b'









▼B

TRATTAT

BEJN

IR-RENJU TAL-BELĠJU, IR-REPUBBLIKA ĊEKA, IR-RENJU TAD-DANIMARKA, IR-REPUBBLIKA FEDERALI TAL-ĠERMANJA, IR-REPUBBLIKA TA' L-ESTONJA, IR-REPUBBLIKA ELLENIKA, IR-RENJU TA' SPANJA, IR-REPUBBLIKA FRANĊIŻA, L-IRLANDA, IR-REPUBBLIKA TALJANA, IR-REPUBBLIKA TA' ĊIPRU, IR-REPUBBLIKA TAL-LATVJA, IR-REPUBBLIKA TAL-LITWANJA, IL-GRAN DUKAT TAL-LUSSEMBURGU, IR-REPUBBLIKA TA' L-UNGERIJA, IR-REPUBBLIKA TA' MALTA, IR-RENJU TA' L-OLANDA, IR-REPUBBLIKA TA' L-AWSTRIJA, IR-REPUBBLIKA TAL-POLONJA, IR-REPUBBLIKA PORTUGIŻA, IR-REPUBBLIKA TAS-SLOVENJA, IR-REPUBBLIKA SLOVAKKA, IR-REPUBBLIKA TAL-FINLANDJA, IR-RENJU TA' L-ISVEZJA, IR-RENJU UNIT TAL-GRAN BRITTANJA U L-IRLANDA TA' FUQ

(L-ISTATI MEMBRI TA' L-UNJONI EWROPEA)

U

R-REPUBBLIKA TAL-BULGARIJA U IR-RUMANIJA,

DWAR L-ADEŻJONI TAR-REPUBBLIKA TAL-BULGARIJA U TAR-RUMANIJA MA' L-UNJONI EWROPEA







IL-MAESTÀ TIEGĦU R-RE TAL-BELĠJANI, IR-REPUBBLIKA TAL-BULGARIJA, IL-PRESIDENT TAR-REPUBBLIKA ĊEKA, IL-MAESTÀ TAGĦHA R-REĠINA TAD-DANIMARKA, IL-PRESIDENT TAR-REPUBBLIKA FEDERALI TAL-ĠERMANJA, IL-PRESIDENT TAR-REPUBBLIKA TA' L-ESTONJA, IL-PRESIDENT TAR-REPUBBLIKA ELLENIKA, IL-MAESTÀ TIEGĦU R-RE TA' SPANJA, IL-PRESIDENT TAR-REPUBBLIKA FRANĊIŻA, IL-PRESIDENT TA' L-IRLANDA, IL-PRESIDENT TAR-REPUBBLIKA TALJANA, IL-PRESIDENT TAR-REPUBBLIKA TA' ĊIPRU, IL-PRESIDENT TAR-REPUBBLIKA TAL-LATVJA, IL-PRESIDENT TAR-REPUBBLIKA TAL-LITWANJA, L-ALTEZZA RJALI TIEGĦU L-GRAN DUKA TAL-LUSSEMBURGU, IL-PRESIDENT TAR-REPUBBLIKA TA' L-UNGERIJA, IL-PRESIDENT TA' MALTA, IL-MAESTÀ TAGĦHA R-REĠINA TA' L-OLANDA, IL-PRESIDENT FEDERALI TAR-REPUBBLIKA TA' L-AWSTRIJA, IL-PRESIDENT TAR-REPUBBLIKA TAL-POLONJA, IL-PRESIDENT TAR-REPUBBLIKA PORTUGIŻA, IL-PRESIDENT TAR-RUMANIJA, IL-PRESIDENT TAR-REPUBBLIKA TAS-SLOVENJA, IL-PRESIDENT TAR-REPUBBLIKA SLOVAKKA, IL-PRESIDENT TAR-REPUBBLIKA TAL-FINLANDJA, IL-GVERN TAR-RENJU TA' L-ISVEZJA, IL-MAESTÀ TAGĦHA R-REĠINA TAR-RENJU UNIT TAL-GRAN BRITTANJA U L-IRLANDA TA' FUQ, UNITI fix-xewqa li jfittxu li jilħqu l-għanijiet ta' l-Unjoni Ewropea, DETERMINATI li jkomplu bil-proċess tal-ħolqien ta' unjoni dejjem eqreb bejn il-popli ta' l-Ewropa fuq il-pedamenti diġà mqiegħda, BILLI l-Artikolu I-58 tat-Trattat li jistabbilixxi Kostituzzjoni għall-Ewropa, bħall-Artikolu 49 tat-Trattat dwar l-Unjoni Ewropea, jagħti l-opportunità lill-Istati Ewropej li jsiru membri ta' l-Unjoni, BILLI r-Repubblika tal-Bulgarija u tar-Rumanija applikaw biex isiru membri ta' l-Unjoni, BILLI l-Kunsill, wara li kiseb l-opinjoni tal-Kummissjoni u l-kunsens tal-Parlament Ewropew, iddikjara li huwa favur l-adeżjoni ta' dawn l-Istati, BILLI, fil-mument ta' l-iffirmar ta' dan it-Trattat, it-Trattat li jistabbilixxi Kostituzzjoni għall-Ewropa ġie ffirmat imma għadu ma ġiex ratifikat mill-Istati Membri kollha ta' l-Unjoni u billi r-Repubblika tal-Bulgarija u tar-Rumanija se jissieħbu ma' l-Unjoni Ewropea, kif tinsab fl-1 ta' Jannar 2007, FTEHMU dwar il-kondizzjonijiet u l-arranġamenti għall-ammissjoni, u għal dan l-iskop innominaw bħala l-Plenipotenzjarji tagħhom: FTEHMU dwar il-kondizzjonijiet u l-arranġamenti għall-ammissjoni, u għal dan l-iskop innominaw bħala l-Plenipotenzjarji tagħhom: IL-MAESTÀ TIEGĦU R-RE TAL-BELĠJANI, Karel DE GUCHT Ministru ta' l-Affarijiet Barranin Didier DONFUT Segretarju ta' l-Istat għall-Affarijiet Ewropej, imsieħeb mal-Ministeru ta' l-Affarijiet Barranin IR-REPUBBLIKA TAL-BULGARIJA, Georgi PARVANOV President Simeon SAXE-COBURG Prim Ministru Solomon PASSY Ministru ta' l-Affarijiet Barranin Meglena KUNEVA Ministru ta' l-Affarijiet Ewropej IL-PRESIDENT TAR-REPUBBLIKA ĊEKA, Vladimír MÜLLER Deputat Ministru ta' l-Affarijiet ta' l-Unjoni Jan KOHOUT Ambaxxatur Straordinarju u Plenipotenzjarju, Rappreżentant Permanenti tar-Repubblika Ċeka għall-Unjoni Ewropea IL-MAESTÀ TAGĦHA R-REĠINA TAD-DANIMARKA, Friis Arne PETERSEN Segretarju ta' l-Istat Permanenti Claus GRUBE Ambaxxatur Straordinarju u Plenipotenzjarju, Rappreżentant Permanenti tar-Renju tad-Danimarka għall-Unjoni Ewropea IL-PRESIDENT TAR-REPUBBLIKA FEDERALI TAL-ĠERMANJA, Hans Martin BURY Ministru ta' l-Istat għall-Ewropa Wilhelm SCHÖNFELDER Ambaxxatur Straordinarju u Plenipotenzjarju, Rappreżentant Permanenti tar-Repubblika Federali tal-Ġermanja għall-Unjoni Ewropea IL-PRESIDENT TAR-REPUBBLIKA TA' L-ESTONJA, Urmas PAET Ministru ta' l-Affarijiet Barranin Väino REINART, Ambaxxatur Straordinarju u Plenipotenzjarju, Rappreżentant Permanenti tar-Repubblika ta' l-Estonja għall-Unjoni Ewropea IL-PRESIDENT TAR-REPUBBLIKA ELLENIKA, Yannis VALINAKIS Deputat Ministru ta' l-Affarijiet Barranin Vassilis KASKARELIS Ambaxxatur Straordinarju u Plenipotenzjarju, Rappreżentant Permanenti tar-Repubblika Ellenika għall-Unjoni Ewropea IL-MAESTÀ TIEGĦU R-RE TA' SPANJA, Miguel Angel MORATINOS CUYAUBÉ Ministru ta' l-Affarijiet Barranin u l-Kooperazzjoni Alberto NAVARRO GONZÁLEZ Segretarju ta' l-Istat għall-Unjoni Ewropea IL-PRESIDENT TAR-REPUBBLIKA FRANĊIŻA, Claudie HAIGNERÉ Ministru b'responsabbiltà għall-Affarijiet Ewropej, imsieħba mal-Ministru ta' l-Affarijiet Barranin Pierre SELLAL Ambaxxatur Straordinarju u Plenipotenzjarju, Rappreżentant Permanenti tar-Repubblika Franċiża għall-Unjoni Ewropea IL-PRESIDENT TA' L-IRLANDA, Dermot AHERN Ministru ta' l-Affarijiet Barranin Noel TREACY Ministru ta' l-Istat għall-Affarijiet Ewropej IL-PRESIDENT TAR-REPUBBLIKA TALJANA, Roberto ANTONIONE Sotto-segretarju ta' l-Istat għall-Affarijiet Barranin Rocco Antonio CANGELOSI Ambaxxatur Straordinarju u Plenipotenzjarju, Rappreżentant Permanenti tar-Repubblika Taljana għall-Unjoni Ewropea IL-PRESIDENT TAR-REPUBBLIKA TA' ĊIPRU, George IACOVOU Ministru ta' l-Affarijiet Barranin Nicholas EMILIOU Ambaxxatur Straordinarju u Plenipotenzjarju, Rappreżentant Permanenti tar-Repubblika ta' Ċipru għall-Unjoni Ewropea IL-PRESIDENT TAR-REPUBBLIKA TAL-LATVJA, Artis PABRIKS Ministru ta' l-Affarijiet Barranin Eduards STIPRAIS Ambaxxatur Straordinarju u Plenipotenzjarju, Rappreżentant Permanenti tar-Repubblika tal-Latvja għall-Unjoni Ewropea IL-PRESIDENT TAR-REPUBBLIKA TAL-LITWANJA, Antanas VALIONIS Ministru ta' l-Affarijiet Barranin Albinas JANUSKA Sotto-segretarju fil-Ministeru ta' l-Affarijiet Barranin L-ALTEZZA RJALI TIEGĦU L-GRAN DUKA TAL-LUSSEMBURGU, Jean-Claude JUNCKER Prim Ministru, Ministru ta' l-Istat, Ministru tal-Finanzi Jean ASSELBORN Deputat Prim Ministru, Ministru ta' l-Affarijiet Barranin u l-Immigrazzjoni IL-PRESIDENT TAR-REPUBBLIKA TA' L-UNGERIJA, Dr. Ferenc SOMOGYI Ministru ta' l-Affarijiet Barranin Dr. Etele BARÁTH Ministru bla portafoll responsabbli ta' l-Affarijiet ta' l-Unjoni Ewropea IL-PRESIDENT TA' MALTA, L-Onor. Michael FRENDO Ministru ta' l-Affarijiet Barranin Richard CACHIA CARUANA Ambaxxatur Straordinarju u Plenipotenzjarju, Rappreżentant Permanenti ta' Malta għall-Unjoni Ewropea IL-MAESTÀ TAGĦHA R-REĠINA TA' L-OLANDA, Dr. B.R. BOT Ministru ta' l-Affarijiet Barranin Atzo NICOLAÏ Ministru ta' l-Affarijiet Ewropej IL-PRESIDENT FEDERALI TAR-REPUBBLIKA TA' L-AWSTRIJA, Hubert GORBACH Viċi Kanċillier Dr. Ursula PLASSNIK Ministru Federali ta' l-Affarijiet Barranin IL-PRESIDENT TAR-REPUBBLIKA TAL-POLONJA, Adam Daniel ROTFELD Ministru ta' l-Affarijiet Barranin Jarosław PIETRAS Segretarju ta' l-Istat għall-Affarijiet Ewropej IL-PRESIDENT TAR-REPUBBLIKA PORTUGIŻA, Diogo PINTO DE FREITAS DO AMARAL Ministru ta' l-Istat u l-Affarijiet Barranin Fernando Manuel de MENDONÇA D'OLIVEIRA NEVES Segretarju ta' l-Istat għall-Affarijiet Ewropej IL-PRESIDENT TAR-RUMANIJA, Traian BĂSESCU Il-President tar-Rumanija Călin POPESCU - TĂRICEANU Il-Prim Ministru tar-Rumanija Mihai - Răzvan UNGUREANU Ministru ta' l-Affarijiet Barranin Leonard ORBAN Negozjatur Ewlieni ma' l-Unjoni Ewropea IL-PRESIDENT TAR-REPUBBLIKA TAS-SLOVENJA, Božo CERAR Segretarju ta' l-Istat fil-Ministeru ta' l-Affarijiet Barranin IL-PRESIDENT TAR-REPUBBLIKA SLOVAKKA, Eduard KUKAN Ministru ta' l-Affarijiet Barranin József BERÉNYI Segretarju ta' l-Istat għall-Affarijiet Barranin IL-PRESIDENT TAR-REPUBBLIKA TAL-FINLANDJA, Eikka KOSONEN Ambaxxatur Straordinarju u Plenipotenzjarju, Rappreżentant Permanenti tal-Finlandja għall-Unjoni Ewropea IL-GVERN TAR-RENJU TA' L-ISVEZJA, Laila FREIVALDS Ministru ta' l-Affarijiet Barranin Sven-Olof PETERSSON Ambaxxatur Straordinarju u Plenipotenzjarju, Rappreżentant Permanenti tar-Renju ta' l-Isvezja għall-Unjoni Ewropea IL-MAESTÀ TAGĦHA R-REĠINA TAR-RENJU UNIT TAL-GRAN BRITTANJA U L-IRLANDA TA' FUQ, Sir John GRANT KCMG Ambaxxatur Straordinarju u Plenipotenzjarju, Rappreżentant Permanenti tar-Renju Unit tal-Gran Brittanja u l-Irlanda ta' Fuq għall-Unjoni Ewropea LI, wara li skambjaw il-pjeni poteri tagħhom misjuba fil-forma tajba u dovuta, LI, wara li skambjaw il-pjeni poteri tagħhom misjuba fil-forma tajba u dovuta, FTEHMU KIF ĠEJ:







Artikolu 1

1. Ir-Repubblika tal-Bulgarija u tar-Rumanija b'dan isiru membri ta' l-Unjoni Ewropea.

2. Ir-Repubblika tal-Bulgarija u tar-Rumanija jsiru Partijiet għat-Trattat li jistabbilixxi Kostituzzjoni għall-Ewropa u għat-Trattat li jistabbilixxi l-Komunità Ewropea dwar l-Enerġija Atomika kif emendati jew supplementati.

3. Il-kondizzjonijiet u l-arranġamenti għall-ammissjoni qegħdin jiġu stabbiliti fil-Protokoll anness ma' dan it-Trattat. Id-disposizzjonijiet ta' dak il-Protokoll għandhom jagħmlu parti integrali minn dan it-Trattat.

4. Il-Protokoll, inklużi l-Annessi u l-Appendiċi tiegħu, għandu jiġi anness mat-Trattat li jistabbilixxi Kostituzzjoni għall-Ewropa u mat-Trattat li jistabbilixxi l-Komunità Ewropea dwar l-Enerġija Atomika, u d-disposizzjonijiet tiegħu għandhom jiffurmaw parti integrali minn dawk it-Trattati.

Artikolu 2

1. Fil-każ li t-Trattat li jistabbilixxi Kostituzzjoni għall-Ewropa ma jkunx fis-seħħ fid-data ta' l-adeżjoni, ir-Repubblika tal-Bulgarija u r-Rumanija jsiru Partijiet għat-Trattati li fuqhom hija stabbilita l-Unjoni, kif emendati jew miżjuda.

F' dak il-każ l-Artikolu 1(2) sa (4) għandu jsir applikabbli mid-data tad-dħul fis-seħħ tat-Trattat li jistabbilixxi Kostituzzjoni għall-Ewropa.

2. Il-kondizzjonijiet ta' l-ammissjoni u l-aġġustamenti għat-Trattati li fuqhom hija stabbilita l-Unjoni, li saru meħtieġa b' din l-ammissjoni, li se japplikaw mid-data ta' l-adeżjoni sad-data tad-dħul fis-seħħ tat-Trattat li jistabbilixxi Kostituzzjoni għall-Ewropa, qegħdin jiġu stabbiliti fl-Att anness ma' dan it-Trattat. Id-disposizzjonijiet ta' dak l-Att għandhom jagħmlu parti integrali minn dan it-Trattat.

3. Fil-każ li t-Trattat li jistabbilixxi Kostituzzjoni għall-Ewropa jidħol fis-seħħ wara l-adeżjoni, il-Protokoll imsemmi fl-Artikolu 1(3) għandu jissostitwixxi l-Att imsemmi fl-Artikolu 2(2) dwar id-data tad-dħul fis-seħħ tat-Trattat imsemmi. F' dak il-każ, id-disposizzjonijiet tal-Protokoll imsemmi hawn fuq ma għandhomx jiġu kkunsidrati bħala li qegħdin joħolqu effett legali ġdid, iżda għandhom jiġu kkunsidrati bħala li qegħdin jippreservaw, taħt il-kondizzjonijiet stabbiliti fit-Trattat li jistabbilixxi Kostituzzjoni għall-Ewropa, it-Trattat li jistabbilixxi l-Komunità Ewropea dwar l-Enerġija Atomika u f' dak il-Protokoll, l-effetti legali li diġà nħolqu mid-disposizzjonijiet ta' l-Att imsemmi fl-Artikolu 2(2).

Atti adottati qabel id-dħul fis-seħħ tal-Protokoll imsemmi fl-Artikolu 1(3) abbażi ta' dan it-Trattat jew l-Att imsemmi fil-paragrafu 2 għandhom jibqgħu fis-seħħ u l-effetti legali tagħhom għandhom jiġu preservati sakemm dawk l-atti jiġu emendati jew imħassra.

Artikolu 3

Id-disposizzjonijiet li jirrigwardaw id-drittijiet u l-obbligi ta' l-Istati Membri u l-poteri u l-ġurisdizzjoni ta' l-istituzzjonijiet ta' l-Unjoni kif stabbilit fit-Trattati li għalihom isiru Partijiet ir-Repubblika tal-Bulgarija u r-Rumanija għandhom japplikaw għal dan it-Trattat.

Artikolu 4

1. Dan it-Trattat għandu jiġi ratifikat mill-Partijiet Kontraenti Għolja skond il-ħtiġijiet kostituzzjonali rispettivi tagħhom. L-istrumenti ta' ratifika għandhom jiġu depożitati mal-Gvern tar-Repubblika Taljana sa mhux aktar tard mil-31 ta' Diċembru 2006.

2. Dan it-Trattat għandu jidħol fis-seħħ fl-1 ta' Jannar 2007 sakemm l-istrumenti kollha ta' ratifika jkunu ġew depożitati qabel dik id-data.

Jekk, madanakollu, Stat imsemmi fl-Artikolu 1(1) ma jkunx iddepożita l-istrument ta' ratifika tiegħu fiż-żmien dovut, dan it-Trattat għandu jidħol fis-seħħ għall-Istat l-ieħor li jkun iddepożita l-istrument tiegħu. F'dak il-każ, il-Kunsill, li jaġixxi b'unanimità, għandu jiddeċiedi immedjatament dwar dawk l-aġġustamenti li jkunu saru indispensabbli għal dan it-Trattat, għall-Artikoli 10, 11(2), 12, 21(1), 22, 31, 34 u 46, għall-Anness III, punt 2(1)(b), 2(2) u 2(3) u għall-Anness IV, sezzjoni B, tal-Protokoll imsemmi fl-Artikolu 1(3) u, skond kif ikun il-każ, ghall-Artikoli 9 sa 11, 14(3), 15, 24(1), 31, 34, 46 u 47, għall-Anness III, punt 2(1)(b), 2(2) u 2(3) u għall-Anness IV, sezzjoni B, ta' l-Att imsemmi fl-Artikolu 2(2); b'unanimità, il-Kunsill jista' jiddikjara wkoll li skadiet il-validità ta' dawk id-disposizzjonijiet tal-Protokoll imsemmi qabel, inklużi l-Annessi u l-Appendiċi tiegħu u, skond kif ikun il-każ, ta' l-Att imsemmi qabel, inklużi l-Annessi u l-Appendiċi tiegħu, li jirreferu espressament għal Stat li ma jkunx iddepożita l-istrument ta' ratifika tiegħu, jew jista' wkoll jaġġusthom.

Minkejja d-depożitu ta' l-istrumenti kollha ta' ratifika meħtieġa skond il-paragrafu 1, dan it-Trattat għandu jidħol fis-seħħ fl-1 ta' Jannar 2008, jekk il-Kunsill jadotta deċiżjoni li tikkonċerna ż-żewġ Stati aderenti taħt l-Artikolu 39 tal-Protokoll imsemmi fl-Artikolu 1(3), jew taħt l-Artikolu 39 ta' l-Att imsemmi fl-Artikolu 2(2) qabel id-dħul fis-seħħ tat-Trattat li jistabbilixxi Kostituzzjoni għall-Ewropa.

Jekk din id-deċiżjoni tittieħed fir-rigward ta' wieħed miż-żewġ Stati aderenti biss dan it-Trattat għandu jidħol fis-seħħ għal dak l-Istat fl-1 ta' Jannar 2008.

3. Minkejja l-paragrafu 2, l-istituzzjonijiet ta' l-Unjoni jistgħu jadottaw qabel l-adeżjoni l-miżuri msemmija fl-Artikoli 3(6), 6(2) it-tieni subparagrafu, 6(4) it-tieni subparagrafu, 6(7) it-tieni u t-tielet subparagrafi, 6(8) it-tieni subparagrafu, 6(9) it-tielet subparagrafu, 17, 19, 27(1) u (4), 28(4) u (5), 29, 30(3), 31(4), 32(5), 34(3) u (4), 37, 38, 39(4), 41, 42, 55, 56, 57 u fl-Annessi IV sa VIII tal-Protokoll imsemmi fl-Artikolu 1(3). Tali miżuri għandhom jiġu adottati taħt id-disposizzjonijiet ekwivalenti fl-Artikoli 3(6), 6(2) it-tieni subparagrafu, 6(4) it-tieni subparagrafu, 6(7) it-tieni u t-tielet subparagrafi, 6(8) it-tieni subparagrafu, 6(9) it-tielet subparagrafu, 20, 22, 27(1) u (4), 28(4) u (5), 29, 30(3), 31(4), 32(5), 34(3) u (4), 37, 38, 39(4), 41, 42, 55, 56, 57 u fl-Annesst IV sa VIII ta' l-Att imsemmi fl-Artikolu 2(2), qabel id-dħul fis-seħħ tat-Trattat li jistabbilixxi Kostituzzjoni għall-Ewropa.

Dawn il-miżuri għandhom jidħlu fis-seħħ biss skond it-Trattat u fil-jum tad-dħul fis-seħħ tiegħu.

Artikolu 5

It-test tat-Trattat li jistabbilixxi Kostituzzjoni għall-Ewropa mfassal bil-Bulgaru u bir-Rumen, għandu jiġu anness ma dan it-Trattat. Dawk it-testi għandhom ikunu awtentiċi taħt l-istess kondizzjonijiet bħat-testi tat-Trattat li jistabbilixxi Kostituzzjoni għall-Ewropa mfassla bil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Irlandiża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Svediża, Taljana u Ungeriża.

Il-Gvern tar-Repubblika Taljana għandu jibgħat kopja awtentikata tat-Trattat li jistabbilixxi Kostituzzjoni għall-Ewropa bil-lingwi kollha msemmija fl-ewwel paragrafu lill-Gvernijiet tar-Repubblika tal-Bulgarija u tar-Rumanija.

Artikolu 6

Dan it-Trattat, imfassal f' oriġinal uniku fil-lingwa Bulgara, Ċeka, Daniża, Estona, Finlandiża, Franċiza, Ġermaniża, Griega, Ingliża, Irlandiża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana u Ungeriża, bit-testi ta' kull waħda minn dawn il-lingwi ugwalment awtentiċi, għandu jiġi depożitat fl-arkivji tal-Gvern tar-Repubblika Taljana, li għandu jibgħat kopja awtentikata lil kull wieħed mill-Gvernijiet ta' l-Istati Firmatarji l-oħra.

В ПОТВЪРЖДЕНИЕ НА КОЕТО, долуподписаните упълномощени представители подписаха настоящия договор.

EN FE DE LO CUAL, los plenipotenciarios abajo firmantes suscriben el presente Tratado.

NA DŮKAZ ČEHOŽ připojili níže podepsaní zplnomocnění zástupci k této smlouvě své podpisy.

TIL BEKRÆFTELSE HERAF har undertegnede befuldmægtigede underskrevet denne traktat.

ZU URKUND DESSEN haben die unterzeichneten Bevollmächtigten ihre Unterschriften unter diesen Vertrag gesetzt.

SELLE KINNITUSEKS on nimetatud täievolilised esindajad käesolevale lepingule alla kirjutanud.

ΣΕ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογεγραμμένοι πληρεξούσιοι υπέγραψαν την παρούσα Συνθήκη.

IN WITNESS WHEREOF the undersigned Plenipotentiaries have signed this Treaty.

EN FOI DE QUOI, les plénipotentiaires soussignés ont apposé leurs signatures au bas du présent traité.

DÁ FHIANÚ SIN, chuir na Lánchumhachtaigh thíos-sínithe a lámh leis an gConradh seo.

IN FEDE DI CHE, i plenipotenziari sottoscritti hanno apposto le loro firme in calce al presente trattato.

TO APLIECINOT, Pilnvarotie ir parakstījuši šo Līgumu.

TAI PALIUDYDAMI šią Sutartį pasirašė toliau nurodyti įgaliotieji atstovai.

FENTIEK HITELÉÜL az alulírott meghatalmazottak aláírták ezt a szerződést.

B'XIEHDA TA' DAN il-Plenipotenzjarji sottoskritti iffirmaw dan it-Trattat.

TEN BLIJKE WAARVAN de ondergetekende gevolmachtigden hun handtekening onder dit Verdrag hebben gesteld.

W DOWÓD CZEGO niżej podpisani pełnomocnicy złożyli swoje podpisy pod niniejszym Traktatem.

EM FÉ DO QUE, os plenipotenciários abaixo-assinados apuseram as suas assinaturas no final do presente Tratado.

DREPT CARE subsemnații plenipotențiari au semnat prezentul tratat.

NA DÔKAZ TOHO splnomocnení zástupcovia podpísali túto zmluvu.

V POTRDITEV TEGA so spodaj podpisani pooblaščenci podpisali to pogodbo.

TÄMÄN VAKUUDEKSI ALLA MAINITUT täysivaltaiset edustajat ovat allekirjoittaneet tämän sopimuksen.

SOM BEKRÄFTELSE PÅ DETTA har undertecknade befullmäktigade ombud undertecknat detta fördrag.

Съставено в Люксембург на двадесет и пети април две хиляди и пета година.

Hecho en Luxemburgo, el veinticinco de abril del dos mil cinco.

V Lucemburku dne dvacátého pátého dubna dva tisíce pět.

Udfærdiget i Luxembourg den femogtyvende april to tusind og fire.

Geschehen zu Luxemburg am fünfundzwanzigsten April zweitausendfünf.

Kahe tuhande viienda aasta aprillikuu kahekümne viiendal päeval Luxembourgis.

'Εγινε στo Λουξεμβούργο, στις είκοσι πέντε Απριλίου δύο χιλιάδες πέντε.

Done at Luxembourg on the twenty‐fifth day of April in the year two thousand and five.

Fait à Luxembourg, le vingt‐cinq avril deux mille cinq.

Arna dhéanamh i Lucsamburg, an cúigiú lá fichead d'Aibreán sa bhliain dhá mhíle is a cúig.

Fatto a Lussembourgo, addi' venticinque aprile duemilacinque.

Luksemburgā, divtūkstoš piektā gada divdesmit piektajā aprīlī.

Priimta du tūkstančiai penktų metų balandžio dvidešimt penktą dieną Liuksemburge.

Kelt Luxembourgban, a kettőezer ötödik év április huszonötödik napján.

Magħmul fil-Lussemburgu, fil-ħamsa u għoxrin jum ta' April tas-sena elfejn u ħamsa.

Gedaan te Luxemburg, de vijfentwintigste april tweeduizend vijf.

Sporządzono w Luksemburgu dnia dwudziestego piątego kwietnia roku dwutysięcznego piątego.

Feito em Luxemburgo, em vinte e cinco de Abril de dois mil e cinco.

Întocmit la Luxemburg la douăzecișicinci aprilie anul două mii cinci.

V Luxembourgu, petindvajsetega aprila leta dva tisoč pet.

V Luxemburgu dňa dvadsiateho piateho apríla dvetisícpäť.

Tehty Luxemburgissa kahdentenakymmenentenäviidentenä päivänä huhtikuuta vuonna kaksituhattaviisi.

Som skedde i Luxemburg den tjugofemte april tjugohundrafem.

Pour Sa Majesté le Roi des Belges

Voor Zijne Majesteit de Koning der Belgen

Für Seine Majestät den König der Belgier

Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.

Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.

Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

За Република България

Za prezindenta České republiky

For Hendes Majestæt Danmarks Dronning

Für den Präsidenten der Bundesrepublik Deutschland

Eesti Vabariigi Presidendi nimel

Για τον Пρόεδρο της Еλληνικής Δημοκρατίας

Por Su Majestad el Rey de España

Pour le Président de la République française

Thar ceann Uachtarán na hÉireann

For the President of Ireland

Per il Presidente della Repubblica italiana

Για τον Пρόεδρο της Кυπριαкής Δημοκρατίας

Latvijas Republikas Valsts prezidentes vārdā

Lietuvos Respublikos Prezidento vardu

Pour Son Altesse Royale le Grand-Duc de Luxembourg

A Magyar Köztársaság Elnöke részéről

Għall-President ta' Malta

Voor Hare Majesteit de Koningin der Nederlanden

Für den Bundespräsidenten der Republik Österreich

Za Prezydenta Rzeczypospolitej Polskiej

Pelo Presidente da República Portuguesa

Pentru Președintele României

Za predsednika Republike Slovenije

Za prezidenta Slovenskej republiky

Suomen Tasavallan Presidentin puolesta

För Republiken Finlands President

För Konungariket Sveriges regering

For Her Majesty the Queen of the United Kingdom of Great Britain and Northern Ireland

PROTOKOLL

dwar il-kondizzjonijiet u l-arranġamenti għall-ammissjoni tar- ►C1 Repubblika tal-Bulgarija ◄ u tar-Rumanija fl-Unjoni Ewropea







IL-PARTIJIET KONTRAENTI GĦOLJA, WARA LI KKUNSIDRAW li r-Repubblika tal-Bulgarija u r-Rumanija jsiru membri ta' l-Unjoni Ewropea fl-1 ta' Jannar 2007; WARA LI KKUNSIDRAW li l-Artikolu I-58 tat-Trattat li jistabbilixxi Kostituzzjoni għall-Ewropa jipprovdi li l-kondizzjonijiet u l-arranġamenti għall-ammissjoni għandhom ikunu s-suġġett ta' ftehim bejn l-Istati Membri u l-Istat kandidat; FTIEHMU DWAR id-disposizzjonijiet li ġejjin, li għandhom ikunu annessi mat-Trattat li jistabbilixxi Kostituzzjoni għall-Ewropa u mat-Trattat li jistabbilixxi l-Komunità Ewropea dwar l-Enerġija Atomika:







L-EWWEL PARTI

PRINĊIPJI

Artikolu 1

1. Għall-finijiet ta' dan il-Protokoll:

— l-espressjoni “Kostituzzjoni” tfisser it-Trattat li jistabbilixxi Kostituzzjoni għall-Ewropa;

— l-espressjoni “Trattat tal-KEEA” tfisser it-Trattat li jistabbilixxi l-Komunità Ewropea ta' l-Enerġija Atomika, kif supplementat jew emendat bi trattati jew atti oħra li daħlu fis-seħħ qabel l-adeżjoni;

— l-espressjoni “Stati Membri attwali” tfisser ir-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika ta' l-Estonja, ir-Repubblika Ellenika, ir-Renju ta' Spanja, ir-Repubblika Franċiża, l-Irlanda, ir-Repubblika Taljana, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika ta' l-Ungerija, ir-Repubblika ta' Malta, ir-Renju ta' l-Olanda, ir-Repubblika ta' l-Awstrija, ir-Repubblika tal-Polonja, ir-Repubblika Portugiża, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju ta' l-Isvezja u r-Renju Unit tal-Gran Brittanja u l-Irlanda ta' Fuq;

— l-espressjoni “l-Istati Membri ġodda” tfisser ir-Repubblika tal-Bulgarija u r-Rumanija;

— l-espressjoni “l-istituzzjonijiet” tfisser l-istituzzjonijiet stabbiliti bil-Kostituzzjoni.

2. Ir-riferimenti f'dan il-Protokoll għall-Kostituzzjoni u għall-Unjoni għandhom, fejn ikun il-każ, jitqiesu bħala riferimenti, rispettivament, għat-Trattat tal-KEEA u għall-Komunità stabbilita bit-Trattat tal-KEEA.

Artikolu 2

Mid-data ta' l-adeżjoni, id-disposizzjonjiet tal-Kostituzzjoni, tat-Trattat tal-KEEA u ta' l-atti adottati mill-istituzzjonijiet qabel l-adeżjoni għandhom jorbtu lill-Bulgarija u r-Rumanija u għandhom japplikaw f'dawk l-Istati taħt il-kondizzjonijiet stabbiliti fil-Kostituzzjoni, fit-Trattat tal-KEEA u f'dan il-Protokoll.

Artikolu 3

1. Il-Bulgarija u r-Rumanija jaderixxu għad-deċiżjonijiet u l-ftehim adottati mir-Rappreżentanti tal-Gvernijiet ta' l-Istati Membri mlaqqgħin fi ħdan il-Kunsill.

2. Il-Bulgarija u r-Rumanija qegħdin fl-istess sitwazzjoni bħall-Istati Membri attwali fir-rigward ta' dikjarazzjonijiet jew riżoluzzjonijiet tal-Kunsill Ewropew jew il-Kunsill, jew ta' posizzjonijiet oħra meħuda minnhom, u fir-rigward ta' dawk li jikkonċernaw lill-Unjoni adottati bil-ftehim komuni ta' l-Istati Membri; huma għaldaqstant sejrin josservaw il-prinċipji u l-linji gwida li joħorġu minn dawk id-dikjarazzjonijiet, riżoluzzjonijiet jew posizzjonijiet oħra u sejrin jieħdu dawk il-miżuri li jistgħu jkunu meħtieġa sabiex jiżguraw l-implimentazzjoni tagħhom.

3. Il-Bulgarija u r-Rumanija jaderixxu għall-konvenzjonijiet u l-protokolli elenkati fl-Anness I. Dawk il-konvenzjonijiet u l-protokolli għandhom jidħlu fis-seħħ fir-rigward tal-Bulgarija u r-Rumanija fid-data determinata mill-Kunsill fid-deċiżjonijiet imsemmija fil-paragrafu 4.

4. Il-Kunsill, waqt li jaġixxi b' mod unanimu fuq rakkomandazzjoni mill-Kummissjoni u wara li jkun ikkonsulta mal-Parlament Ewropew, għandu jadotta deċiżjonijiet Ewropej li jagħmlu l-aġġustamenti kollha meħtieġa minħabba l-adeżjoni għall-konvenzjonijiet u l-protokolli msemmija fil-paragrafu 3 u jippubblika t-test adattat fil-Ġurnal Uffiċjali ta' l-Unjoni Ewropea.

5. Il-Bulgarija u r-Rumanija jintrabtu fir-rigward tal-konvenzjonijiet u l-protokolli msemmija fil-paragrafu 3 li jintroduċu arranġamenti amministrattivi u arranġamenti oħra, bħal dawk adottati sad-data ta' l-adeżjoni mill-Istati Membri attwali jew mill-Kunsill, u li jiffaċilitaw koperazzjoni prattika bejn l-istituzzjonijiet u l-organizzazzjonijiet ta' l-Istati Membri.

6. Il-Kunsill, waqt li jaġixxi b'mod unanimu fuq proposta mill-Kummissjoni, jista' jadotta deċiżjonijiet Ewropej li jissupplimentaw l-Anness I b'dawk il-konvenzjonijiet, ftehim u protokolli ffirmati qabel id-data ta' l-adeżjoni.

7. L-istrumenti partikolari msemmija f'dan l-Artikolu jinkludu dawk imsemmija fl-Artikolu IV‐438 tal-Kostituzzjoni.

Artikolu 4

1. Id-disposizzjonijiet ta' l-acquis ta' Schengen, imsemmija fil-Protokoll Nru 17 tal-Kostituzzjoni dwar l-acquis ta' Schengen integrat fil-qafas ta' l-Unjoni Ewropea, u l-atti li jibnu fuqu jew li huma b'xi mod ieħor relatati miegħu, elenkati fl-Anness II, kif ukoll kull att ieħor bħal dan adottat qabel id-data ta' l-adeżjoni, għandhom jorbtu lill-Bulgarija u r-Rumanija u jkunu applikabbli fihom mid-data ta' l-adeżjoni.

2. Dawk id-disposizzjonjiet ta' l-acquis ta' Schengen kif integrat fil-qafas ta' l-Unjoni Ewropea u l-atti li jibnu fuqu jew li huma b'xi mod ieħor relatati miegħu mhux imsemmija fil-paragrafu 1, filwaqt li jorbtu lill-Bulgarija u r-Rumanija mid-data ta' l-adeżjoni, għandhom japplikaw biss f'kull wieħed minn dawk l-Istati skond deċiżjoni Ewropea tal-Kunsill għal dan il-għan wara verifika konformi mal-proċeduri applikabbli ta' valutazzjoni ta' Schengen li l-kondizzjonijiet meħtieġa għall-applikazzjoni tal-partijiet kollha ta' l-acquis konċernat ikunu ġew sodisfatti f'dak l-Istat.

Il-Kunsill għandu jieħu d-deċiżjoni tiegħu, wara li jikkonsulta mal-Parlament Ewropew, waqt li jaġixxi bl-unanimità tal-membri tiegħu li jirrappreżentaw il-Gvernijiet ta' l-Istati Membri li fir-rigward tagħhom id-disposizzjonijiet imsemmija f'dan il-paragrafu jkunu diġà ddaħħlu fis-seħħ u tar-rappreżentant tal-Gvern ta' l-Istat Membru li fir-rigward tiegħu dawk id-disposizzjonijiet jkunu jridu jiddaħħlu fis-seħħ. Il-membri tal-Kunsill li jirrappreżentaw il-Gvernijiet ta' l-Irlanda u tar-Renju Unit tal-Gran Brittanja u l-Irlanda ta' Fuq għandhom jieħdu sehem f'tali deċiżjoni safejn din tirrigwarda d-disposizzjonijiet ta' l-acquis ta' Schengen u l-atti li jibnu fuqu jew li huma b'xi mod ieħor relatati miegħu, li fihom jipparteċipaw dawn l-Istati Membri.

Artikolu 5

Il-Bulgarija u r-Rumanija għandhom jipparteċipaw fl-Unjoni Ekonomika u Monetarja mid-data ta' l-adeżjoni bħala Stati Membri b'deroga fis-sens ta' l-Artikolu III-197 tal-Kostituzzjoni.

Artikolu 6

1. Il-ftehim jew konvenzjonijiet konklużi jew applikati b'mod provviżorju mill-Unjoni ma' Stat terz wieħed jew aktar, ma' organizzazzjoni internazzjonali jew ma' ċittadin ta' Stat terz, għandhom, taħt il-kondizzjonijiet stabbiliti fil-Kostituzzjoni u f'dan il-Protokoll, jorbtu lill-Bulgarija u r-Rumanija.

2. Il-Bulgarija u r-Rumanija jimpenjaw ruħhom li jaderixxu, taħt il-kondizzjonijiet stabbiliti f'dan il-Protokoll, għall-ftehim jew konvenzjonijiet konklużi jew iffirmati mill-Unjoni u l-Istati Membri attwali, b'mod konġunt.

L-adeżjoni tal-Bulgarija u tar-Rumanija mal-ftehim jew mal-konvenzjonijiet konklużi jew iffirmati mill-Unjoni u l-Istati Membri attwali b'mod konġunt ma' organizzazzjonijiet internazzjonali jew pajjiżi terzi partikolari għandha tiġi miftiehma bil-konklużjoni ta' protokoll għal tali ftehim jew konvenzjonijiet bejn il-Kunsill, li jaġixxi b'mod unanimu f'isem l-Istati Membri, u l-organizzazzjoni internazzjonali jew pajjiż jew pajjiżi terzi konċernati. Il-Kummissjoni għandha tinnegozja dawn il-protokolli f'isem l-Istati Membri abbażi ta' Direttivi dwar in-negozjati approvati mill-Kunsill, li jaġixxi b'mod unanimu, u b'konsultazzjoni ma' kumitat magħmul mir-rappreżentanti ta' l-Istati Membri. Hija għandha tippreżenta abbozz tal-protokolli għal konklużjoni lill-Kunsill.

Din il-proċedura hija mingħajr preġudizzju għall-eżerċizzju tal-kompetenzi ta' l-Unjoni nnifisha u ma taffettwax l-allokazzjoni tas-setgħat bejn l-Unjoni u l-Istati Membri fir-rigward tal-konklużjoni ta' tali ftehim fil-ġejjieni jew ta' kwalunkwe emenda oħra li mhijiex relatata ma' l-adeżjoni.

3. Hekk kif jaderixxu għall-ftehim u l-konvenzjonijiet imsemmija fil-paragrafu 2 il-Bulgarija u r-Rumanija għandhom jiksbu l-istess drittijiet u obbligi taħt dawk il-ftehim u konvenzjonijiet bħall-Istati Membri attwali.

4. Mid-data ta' l-adeżjoni, u sakemm jidħlu fis-seħħ il-protokolli meħtieġa msemmija fil-paragrafu 2, il-Bulgarija u r-Rumanija għandhom japplikaw id-disposizzjonijiet tal-ftehim jew konvenzjonijiet konklużi b'mod konġunt mill-Unjoni u l-Istati Membri attwali qabel l-adeżjoni, bl-eċċezzjoni tal-ftehim dwar il-moviment liberu tal-persuni konkluż ma' l-Isvizzera. Dan l-obbligu japplika wkoll għal dawk il-ftehim jew konvenzjonijiet li l-Unjoni u l-Istati Membri attwali qablu li japplikaw b'mod provviżorju.

Sakemm jidħlu fis-seħħ il-protokolli msemmija fil-paragrafu 2, l-Unjoni u l-Istati Membri, waqt li jaġixxu b'mod konġunt kif ikun opportun fil-qafas tal-kompetenzi rispettivi tagħhom, għandhom jieħdu kwalunkwe miżura adatta.

5. Il-Bulgarija u r-Rumanija jaderixxu għall-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku minn naħa waħda, u l-Komunità Ewropea u l-Istati Membri tagħha, min-naħa l-oħra ( 1 ), iffirmat f'Cotonou fit-23 ta' Ġunju 2000.

6. Il-Bulgarija u r-Rumanija jimpenjaw ruħhom li jaderixxu, taħt il-kondizzjonijiet stabbiliti f'dan il-Protokoll, għall-Ftehim dwar iż-Żona Ekonomika Ewropea ( 2 ), skond l-Artikolu 128 ta' dak il-Ftehim.

7. Mid-data ta' l-adeżjoni, il-Bulgarija u r-Rumanija għandhom japplikaw il-ftehim u l-arranġamenti bilaterali dwar it-tessili konklużi mill-Unjoni ma' pajjiżi terzi.

Ir-restrizzjonijiet kwantitattivi applikati mill-Unjoni fuq l-importazzjonijiet ta' prodotti tat-tessuti u ta' lbies għandhom jiġu aġġustati sabiex jittieħed kont ta' l-adeżjoni tal-Bulgarija u r-Rumanija ma' l-Unjoni. Għal dak il-għan, l-Unjoni tista' tinnegozja emendi għall-ftehim bilaterali u l-arranġamenti msemmija hawn fuq mal-pajjiżi terzi konċernati qabel id-data ta' l-adeżjoni.

Jekk l-emendi għall-ftehim u l-arranġamenti bilaterali dwar it-tessili ma jkunux daħlu fis-seħħ sad-data ta' l-adeżjoni, l-Unjoni għandha tagħmel l-aġġustamenti meħtieġa għar-regoli tagħha dwar l-importazzjoni ta' prodotti tat-tessuti u ta' lbies minn pajjiżi terzi sabiex jittieħed kont ta' l-adeżjoni tal-Bulgarija u tar-Rumanija.

8. Ir-restrizzjonijiet kwantitattivi applikati mill-Unjoni fuq l-importazzjoni ta' azzar u ta' prodotti ta' l-azzar għandhom jiġu aġġustati abbażi ta' l-importazzjoni tal-Bulgarija u tar-Rumanija matul is-snin reċenti ta' prodotti ta' l-azzar li joriġinaw mill-pajjiżi fornituri konċernati.

Għal dak il-għan, l-emendi meħtieġa għall-ftehim u l-arranġamenti bilaterali dwar l-azzar konklużi mill-Komunità ma' pajjiżi terzi għandhom jiġu nnegozjati qabel id-data ta' l-adeżjoni.

Jekk l-emendi għall-ftehim u l-arranġamenti bilaterali ma jkunux daħlu fis-seħħ sad-data ta' l-adeżjoni, għandhom japplikaw id-disposizzjonijiet ta' l-ewwel subparagrafu.

9. Ftehim dwar is-sajd konklużi qabel l-adeżjoni mill-Bulgarija u r-Rumanija ma' pajjiżi terzi għandhom jiġu amministrati mill-Unjoni.

Id-drittijiet u l-obbligi li jirriżultaw għall-Bulgarija u r-Rumanija minn dawk il-ftehim ma għandhomx ikunu milquta matul il-perjodu li fih id-disposizzjonijiet ta ' dawk il-ftehim jinżammu provviżorjament fis-seħħ.

Kemm jista' jkun malajr, u fi kwalunkwe każ qabel l-iskadenza tal-ftehim imsemmija fl-ewwel subparagrafu, għandhom jiġu adottati f'kull każ deċiżjonijiet adatti għall-kontinwazzjoni ta' l-attivitajiet ta' sajd li jirriżultaw minn dawk il-ftehim mill-Kunsill fuq proposta mill-Kummissjoni, inkluża l-possibbiltà li ċerti ftehim jiġu estiżi għal perijodi ta' mhux aktar minn sena.

10. B'effett mid-data ta' l-adeżjoni, il-Bulgarija u r-Rumanija għandhom jirtiraw minn kull ftehim ta' kummerċ ħieles ma' pajjiżi terzi, inkluż il-Ftehim dwar il-Kummerċ Ħieles ta' l-Ewropa Ċentrali.

Safejn ftehim bejn il-Bulgarija, ir-Rumanija jew dawk iż-żewġ Stati minn naħa waħda, u pajjiż terz wieħed jew iktar min-naħa l-oħra, m' humiex kompatibbli ma' l-obbligi li joriġinaw minn dan il-Protokoll, il-Bulgarija u r-Rumanija għandhom jieħdu l-passi kollha xierqa sabiex jeliminaw l-inkompatibbiltajiet stabbiliti. Jekk il-Bulgarija jew ir-Rumanija tiltaqa' ma' diffikultajiet fl-aġġustament ta' ftehim konkluż ma' pajjiż terz wieħed jew aktar qabel l-adeżjoni, hija għandha, skond it-termini tal-ftehim, tirtira minn dak il-ftehim.

11. Il-Bulgarija u r-Rumanija jaderixxu skond il-kondizzjonijiet stabbiliti f'dan il-Protokoll għall-ftehim interni konklużi mill-Istati Membri attwali għall-fini ta' l-implimentazzjoni tal-ftehim jew il-konvenzjonijiet imsemmija fil-paragrafi 2, 5 u 6.

12. Il-Bulgarija u r-Rumanija għandhom jieħdu miżuri xierqa, fejn meħtieġ, sabiex jaġġustaw il-posizzjoni tagħhom fir-rigward ta' organizzazzjonjiet internazzjonali, u ta' dawk il-ftehim internazzjonali li l-Unjoni jew Stati Membri oħra huma wkoll partijiet fihom, għad-drittijiet u l-obbligi li joriġinaw mill-adeżjoni tagħhom ma' l-Unjoni.

B'mod partikolari fid-data ta' l-adeżjoni jew malajr kemm jista' jkun wara huma għandhom jirtiraw minn dawk l-organizzazzjonijiet u ftehim internazzjonali dwar is-sajd li tagħhom l-Unjoni wkoll hija parti, sakemm is-sħubija tagħhom ma tirrigwardax kwistjonijiet li mhumiex relatati mas-sajd.

13. Fejn dan l-Artikolu jirreferi għal konvenzjonijiet u ftehim konklużi jew iffirmati mill-Unjoni, dawn jinkludu dawk imsemmija fl-Artikolu IV-438 tal-Kostituzzjoni.

Artikolu 7

Liġi Ewropea tal-Kunsill tista' tħassar id-disposizzjonijiet transitorji stabbiliti f'dan il-Protokoll, meta dawn ma jkunux applikabbli aktar. Il-Kunsill għandu jaġixxi b'mod unanimu wara li jikkonsulta mal-Parlament Ewropew.

Artikolu 8

1. L-Atti adottati mill-istituzzjonijiet li għalihom jirrelataw id-disposizzjonijiet transitorji stabbiliti f'dan il-Protokoll għandhom iżommu l-istatus tagħhom fil-liġi; b'mod partikolari, il-proċeduri sabiex jiġu emendati dawk l-atti għandhom jibqgħu japplikaw.

2. Id-disposizzjonijiet ta' dan il-Protokoll li għandhom l-għan jew l-effett li jħassru jew li jemendaw atti adottati mill-istituzzjonijiet, mhux bħala miżuri transitorji, għandhom ikollhom l-istess status fil-liġi bħad-disposizzjonijiet li huma jħassru jew jemendaw u għandhom ikunu soġġetti għall-istess regoli bħal dawk id-disposizzjonijiet.

Artikolu 9

L-applikazzjoni tal-Kostituzzjoni u l-atti adottati mill-istituzzjonijiet għandha, bħala miżura transitorja, tkun soġġetta għad-derogi previsti f'dan il-Protokoll.







IT-TIENI PARTI

AĠĠUSTAMENTI LILL-KOSTITUZZJONI







TITOLU I

DISPOSIZZJONIJIET ISTITUZZJONALI

Artikolu 10

1. L-Artikolu 9, l-ewwel paragrafu, tal-Protokoll Nru 3 dwar l-Istatut tal-Qorti tal-Ġustizzja ta' l-Unjoni Ewropea, anness mal-Kostituzzjoni u mat-Trattat tal-KEEA, għandu jiġi mibdul b'dan li ġej:

“Meta, kull tliet snin, ikun hemm sostituzzjoni parzjali ta' l-Imħallfin, għandhom jiġu sostitwiti erbatax u tlettax-il-Imħallef alternattivament.”.

2. L-Artikolu 48 tal-Protokoll Nru 3 dwar l-Istatut tal-Qorti tal-Ġustizzja ta' l-Unjoni Ewropea, anness mal-Kostituzzjoni u mat-Trattat tal-KEEA, għandu jiġi mibdul b'dan li ġej:

“Artikolu 48

Il-Qorti Ġenerali għandha tikkonsisti minn sebgħa u għoxrin Imħallef.”.

Artikolu 11

Il-Protokoll Nru 5 dwar l-Istatut tal-Bank Ewropew ta' l-Investiment, anness mal-Kostituzzjoni, b'dan jiġi emendat kif ġej:

1. Fl-Artikolu 4(1), l-ewwel subparagrafu:

(a) is-sentenza introduttiva għandha tiġi mibdula b'dan li ġej:

“1. Il-kapital tal-Bank għandu jkun 164 795 737 000 euro, sottoskritt mill-Istati Membri kif ġej ( *1 ):

(b) dan li ġej għandu jiġi inserit bejn l-entrati għall-Irlanda u s-Slovakkja:

“Rumanija 846 000 000 ”; u

(ċ) dan li ġej għandu jiġi inserit bejn l-entrati għas-Slovenja u l-Litwanja:

“Bulgarija 296 000 000 ”.

2. Fl-Artikolu 9(2), l-ewwel, it-tieni u t-tielet paragrafi għandhom jiġu mibdula b'dan li ġej:

“2. Il-Bord tad-Diretturi għandu jikkonsisti minn tmienja u għoxrin direttur u tmintax-il direttur alternat.

Id-Diretturi għandhom jiġu maħtura mill-Bord tal-Gvernaturi għal ħames snin, b'kull Stat Membru jinnomina wieħed. Wieħed għandu wkoll jiġi nominat mill-Kummissjoni.

Id-diretturi alternati għandhom jiġu maħtura mill-Bord tal-Gvernaturi għal ħames snin kif jidher hawn taħt:

— żewġ diretturi alternati nominati mir-Repubblika Federali tal-Ġermanja,

— żewġ diretturi alternati nominati mir-Repubblika Franċiza,

— żewġ diretturi alternati nominati mir-Repubblika Taljana,

— żewġ diretturi alternati nominati mir-Renju Unit tal-Gran Brittanja u l-Irlanda ta' Fuq,

— direttur alternat nominat bi qbil komuni bejn ir-Renju ta' Spanja u r-Repubblika Portugiża,

— direttur alternat nominat bi qbil komuni bejn ir-Renju tal-Belġju, il-Gran Dukat tal-Lussemburgu u r-Renju ta' l-Olanda,

— żewġ diretturi alternati nominati bi qbil komuni bejn ir-Renju tad-Danimarka, ir-Repubblika Ellenika, l-Irlanda u r-Rumanija,

— żewġ diretturi alternati nominati bi qbil komuni bejn ir-Repubblika ta' l-Estonja, ir-Repubblika tal-Latvja, ir-Repubblika tal-Litwanja, ir-Repubblika ta' l-Awstrija, ir-Repubblika tal-Finlandja u r-Renju ta' l-Isvezja,

— tliet diretturi alternati nominati bi qbil komuni bejn ir-Repubblika tal-Bulgarija, ir-Repubblika Ċeka, ir-Repubblika ta' Ċipru, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka,

— direttur alternat nominat mill-Kummissjoni.”.

Artikolu 12

L-Artikolu 134(2), l-ewwel subparagrafu, tat-Trattat tal-KEEA dwar il-komposizzjoni tal-Kumitat Xjentifiku u Tekniku għandu jiġi mibdul b'dan li ġej:

“2. Il-Kumitat għandu jikkonsisti minn wieħed u erbgħin membru, maħtura mill-Kunsill wara konsultazzjoni mal-Kummissjoni.”







TITOLU II

AĠĠUSTAMENTI OĦRA

Artikolu 13

L-aħħar sentenza ta' l-Artikolu III-157(1) tal-Kostituzzjoni għandha tiġi mibdula b'dan li ġej:

“Rigward ir-restrizzjonijiet eżistenti skond il-liġi nazzjonali fil-Bulgarija, fl-Estonja u fl-Ungerija, id-data in kwistjoni għandha tkun il-31 ta' Diċembru 1999.”

Artikolu 14

L-Artikolu IV-440(1) tal-Kostituzzjoni għandu jiġi mibdul b'dan li ġej:

“1. Dan it-Trattat għandu japplika għar-Renju tal-Belġju, għar-Repubblika tal-Bulgarija, għar-Repubblika Ċeka, għar-Renju tad-Danimarka, għar-Repubblika Federali tal-Ġermanja, għar-Repubblika ta' l-Estonja, għar-Repubblika Ellenika, għar-Renju ta' Spanja, għar-Repubblika Franċiża, għall-Irlanda, għar-Repubblika Taljana, għar-Repubblika ta' Ċipru, għar-Repubblika tal-Latvja, għar-Repubblika tal-Litwanja, għall-Gran Dukat tal-Lussemburgu, għar-Repubblika ta' l-Ungerija, għar-Repubblika ta' Malta, għar-Renju ta' l-Olanda, għar-Repubblika ta' l-Awstrija, għar-Repubblika tal-Polonja, għar-Repubblika Portugiża, għar-Rumanija, għar-Repubblika tas-Slovenja, għar-Repubblika Slovakka, għar-Repubblika tal-Finlandja, għar-Renju ta' l-Isvezja u għar-Renju Unit tal-Gran Brittanja u l-Irlanda ta' Fuq.”.

Artikolu 15

1. Is-subparagrafu li gej għandu jiġi miżjud ma' l-Artikolu IV-448(1) tal-Kostituzzjoni:

“Konformement mat-Trattat ta' Adeżjoni, il-verżjoni Bulgara u Rumena ta' dan it-Trattat għandhom ukoll ikunu awtentiċi.”.

2. It-tieni paragrafu ta' l-Artikolu 225 tat-Trattat tal-KEEA għandu jiġi mibdul b'dan li ġej:

“Il-verżjonijiet bil-Bulgaru, biċ-Ċek, bid-Daniż, bl-Ingliż, bl-Estonjan, bil-Finlandiż, bil-Grieg, bl-Ungeriż, bl-Irlandiż, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol u bl-Isvediż ta' dan it-Trattat għandhom ukoll ikunu awtentiċi.”.







IT-TIELET PARTI

DISPOSIZZJONIJIET PERMANENTI







TITOLU I

ADATTAMENTI LIL ATTI ADOTTATI MILL-ISTITUZZJONIJIET

Artikolu 16

L-atti elenkati fl-Anness III ma' dan il-Protokoll għandhom jiġu adattati kif speċifikat f'dak l-Anness.

Artikolu 17

L-adattamenti lill-atti elenkati fl-Anness IV ma' dan il-Protokoll li saru meħtieġa minħabba l-adeżjoni għandhom jiġu mfassla konformement mal-linji gwida stabbiliti f'dak l-Anness.







TITOLU II

DISPOSIZZJONIJIET OĦRA

Artikolu 18

Il-miżuri elenkati fl-Anness V ma' dan il-Protokoll għandhom jiġu applikati skond il-kondizzjonijiet stabbiliti f'dak l-Anness.

Artikolu 19

Liġi Ewropea tal-Kunsill tista' tagħmel l-adattamenti għad-disposizzjonijiet ta' dan il-Protokoll relatati mal-politika agrikola komuni li jistgħu jkunu meħtieġa bħala riżultat ta' xi modifika tal-liġi ta' l-Unjoni. Il-Kunsill jaġixxi unanimament wara li jikkonsulta mal-Parlament Ewropew.







IR-RABA' PARTI

DISPOSIZZJONIJIET TEMPORANJI







TITOLU I

MIŻURI TRANSITORJI

Artikolu 20

Il-miżuri elenkati fl-Annessi VI u VII ma' dan il-Protokoll għandhom japplikaw fir-rigward tal-Bulgarija u r-Rumanija taħt il-kondizzjonijiet stabbiliti f'dawk l-Annessi.







TITOLU II

DISPOSIZZJONIJIET ISTITUZZJONALI

Artikolu 21

1. Fl-Artikolu 1(2) tal-Protokoll Nru. 34 dwar id-disposizzjonijiet transitorji relattivi għall-istituzzjonijiet u l-korpi ta' l-Unjoni, anness mal-Kostituzzjoni u mat-Trattat tal-KEEA, għandu jiġi miżjud is-subparagrafu li ġej:

“B'deroga min-numru massimu ta' Membri tal-Parlament Ewropew iffissat fl-Artikolu I-20(2) tal-Kostituzzjoni, in-numru ta' Membri tal-Parlament Ewropew għandu jiġi miżjud sabiex jittieħed kont ta' l-adeżjoni tal-Bulgarija u r-Rumanija bin-numru li ġej ta' Membri minn dawk il-pajjiżi għall-perjodu li jkopri mid-data ta' l-adeżjoni sal-bidu tat-term ta' l-2009‐2014 tal-Parlament Ewropew:

Bulgarija 18

Rumanija 35”.

2. Qabel il-31 ta' Diċembru 2007, il-Bulgarija u r-Rumanija għandhom rispettivament jagħmlu elezzjonijiet għall-Parlament Ewropew, b'vott dirett universali taċ-ċittadini tagħhom, għan-numru ta' Membri iffissat fil-paragrafu 1, skond id-disposizzjonijiet ta' l-Att dwar l-elezzjoni tal-Membri tal-Parlament Ewropew b'vot dirett universali ( 3 ).

3. B'deroga mill-Artikolu I-20(3) tal-Kostituzzjoni, jekk l-elezzjonijiet isiru wara d-data ta' l-adeżjoni, il-Membri tal-Parlament Ewropew li jirrappreżentaw liċ-ċittadini tal-Bulgarija u r-Rumanija għall-perjodu mid-data ta' l-adeżjoni sa kull waħda mill-elezzjonijiet imsemmija fil-paragrafu 2, għandhom jiġu maħtura mill-Parlamenti ta' dawk l-Istati fihom infushom skond il-proċedura stabbilita minn kull wieħed minn dawk l-Istati.

Artikolu 22

1. Fl-Artikolu 2(2), it-tieni suparagrafu, tal-Protokoll Nru. 34 dwar id-disposizzjonijiet transitorji relattivi għall-istituzzjonijiet u l-korpi ta' l-Unjoni, anness mal-Kostituzzjoni u mat-Trattat tal-KEEA, għandu jiġi inserit dan li ġej bejn l-entrati għall-Belġju u r-Repubblika Ċeka:

“Bulgarija 10”

u, bejn l-iskrizzjonijiet għall-Portugall u s-Slovenja:

“Rumanija 14”.

2. L-Artikolu 2(2), it-tielet subparagrafu, tal-Protokoll Nru. 34 dwar id-disposizzjonijiet transitorji relattivi għall-istituzzjonijiet u l-korpi ta' l-Unjoni, anness mal-Kostituzzjoni u mat-Trattat tal-KEEA, għandu jiġi mibdul b'dan li ġej:

“L-atti għandhom jiġu adottati jekk ikun hemm mill-inqas 255 vot favur li jirrappreżentaw maġġoranza tal-membri fejn, taħt il-Kostituzzjoni, għandhom jiġu adottati fuq proposta mill-Kummissjoni. F'każijiet oħra d-deċiżjonijiet għandhom jiġu adottati jekk hemm mill-inqas 255 vot favur li jirrappreżentaw mill-inqas żewġ terzi tal-membri.”.

Artikolu 23

Fl-Artikolu 6 tal-Protokoll Nru 34 dwar id-disposizzjonijiet transitorji relattivi għall-istituzzjonijiet u l-korpi ta' l-Unjoni, anness mal-Kostituzzjoni u mat-Trattat tal-KEEA, dan li ġej għandu jiġi inserit bejn l-entrati għall-Belġju u għar-Repubblika Ċeka:

“Bulgarija 12”

u, bejn l-entrati għall-Portugall u għas-Slovenja:

“Rumanija 15”.

Artikolu 24

Fl-Artikolu 7 tal-Protokoll Nru 34 dwar id-disposizzjonijiet transitorji relattivi għall-istituzzjonijiet u l-korpi ta' l-Unjoni, anness mal-Kostituzzjoni u mat-Trattat tal-KEEA, dan li ġej għandu jiġi inserit bejn l-entrati għall-Belġju u għar-Repubblika Ċeka:

“Bulgarija 12”

u, bejn l-entrati għall-Portugall u għas-Slovenja:

“Rumanija 15”.







TITOLU III

DISPOSIZZJONIJIET FINANZJARJI

Artikolu 25

4

Bulgarija EUR 14 800 000

Bulgarija EUR 14 800 000

Rumanija EUR 42 300 000 .

1. Mid-data ta' l-adeżjoni, il-Bulgarija u r-Rumanija għandhom iħallsu l-ammonti li ġejjin li jikkorrispondu għas-sehem tagħhom mill-kapital imħallas għall-kapital sottoskritt kif definit fl-Artikolu 4 tal-Protokoll Nru. 5 dwar l-Istatut tal-Bank Ewropew ta' l-Investiment, anness mal-Kostituzzjoni (

4

):

Bulgarija EUR 14 800 000

Rumanija EUR 42 300 000 .

Dawn il-kontributi għandhom jiġu mħallsa fi tmien pagamenti ndaqs li għandhom isiru fil-31 ta' Mejju 2007, 31 ta' Mejju 2008, 31 ta' Mejju 2009, 30 ta' Novembru 2009, 31 ta' Mejju 2010, 30 ta' Novembru 2010, 31 ta' Mejju 2011 u 30 ta' Novembru 2011.

balance sheet (4)

Bulgarija 0,181 %

Bulgarija 0,181 %

Rumanija 0,517 %.

2. Il-Bulgarija u r-Rumanija għandhom jikkontribwixxu, fi tmien pagamenti ndaqs li għandhom isiru fid-dati msemmija fil-paragrafu 1, għar-riservi u l-provvisti ekwivalenti għal riservi, kif ukoll għall-ammont li għad irid jiġi approprjat għar-riservi u l-provvisti, li jinkludu l-bilanċ tal-kont tal-qligħ u t-telf, stabbilit fl-aħħar tax-xahar ta' qabel l-adeżjoni, kif imniżżel fil-

balance sheet

tal-Bank, f'ammonti li jikkorrispondu għall-perċentwali tar-riservi u l-provvisti li ġejjin

:

Bulgarija 0,181 %

Rumanija 0,517 %.

3. Il-kapital u l-pagamenti previsti fil-paragrafi 1 u 2 għandhom jitħallsu mill-Bulgarija u r-Rumanija f'euro fi flus kontanti, salv għal xi deroga deċiża b'mod unanimu mill-Bord tal-Gvernaturi.

Artikolu 26

1. Il-Bulgarija u r-Rumanija għandhom iħallsu l-ammonti li ġejjin lill-Fond għar-Riċerka għall-Faħam u l-Azzar imsemmi fid-Deċiżjoni 2002/234/KEFA tar-Rappreżentanti tal-Gvernijiet ta' l-Istati Membri, li ltaqgħu fi ħdan il-Kunsill, tas-27 ta' Frar 2002 dwar il-konsegwenzi finanzjarji ta' l-iskadenza tat-Trattat KEFA u dwar il-Fond għar-Riċerka għall-Faħam u l-Azzar ( 5 ):







(EUR miljuni, prezzijiet attwali) Bulgarija 11,95 Rumanija 29,88 .

2. Il-kontributi għall-Fond għar-Riċerka għall-Faħam u l-Azzar għandhom isiru f'erba' pagamenti li jibdew fl-2009 u jitħallsu kif ġej, f'kull każ fl-ewwel jum ta' xogħol ta' l-ewwel xahar ta' kull sena:

2009: 15 %

2010: 20 %

2011: 30 %

2012: 35 %.

Artikolu 27

1. L-offerti ta' l-appalt, il-kuntrattazzjoni ta' l-implimentazzjoni u l-ħlasijiet għall-assistenza, ta' qabel l-adeżjoni, mogħtija permezz tal-programm Phare ( 6 ), tal-programm Phare CBC ( 7 ) u għall-assistenza mogħtija permezz tal-Faċilità ta' Transizzjoni msemmija fl-Artikolu 31 għandhom ikunu amministrati minn aġenziji ta' implimentazzjoni fil-Bulgarija u fir-Rumanija mid-data ta' l-adeżjoni.

Il-kontroll ex-ante mill-Kummissjoni fuq il-ħruġ ta' offerti u l-għoti ta' kuntratti għandha tiġi rinunċjata permezz ta' deċiżjoni tal-Kummissjoni għal dak il-għan, wara proċedura ta' akkreditazzjoni kondotta mill-Kummissjoni u stima pożittiva tas-Sistema ta' Implimentazzjoni Deċentralizzata Estiża (EDIS) skond il-kriterji u l-kondizzjonijiet stabbiliti fl-Anness mar-Regolament tal-Kunsill (KE) Nru. 1266/1999 dwar il-koordinazzjoni tal-għajnuna lill-pajjiżi applikanti fil-qafas ta' l-istrateġija ta' qabel l-adeżjoni u li jemenda r-Regolament (KEE) Nru. 3906/89 ( 8 ) u fl-Artikolu 164 tar-Regolament Finanzjarju applikabbli għall-budget ġenerali tal-Komunitajiet Ewropej ( 9 ).

Jekk din id-deċiżjoni tal-Kummissjoni li tirrinunċja l-kontroll ex-ante ma tkunx ittieħdet qabel id-data ta' l-adeżjoni, kwalunkwe kuntratt iffirmat bejn id-data ta' l-adeżjoni u d-data li fiha tittieħed id-deċiżjoni tal-Kummissjoni ma għandux ikun eliġibbli għal assistenza ta' qabel l-adeżjoni.

Madanakollu, jekk id-deċiżjoni tal-Kummissjoni li tirrinunċja l-kontroll ex-ante tiġi posposta għal wara d-data ta' l-adeżjoni għal raġunjiet li mhumiex attribwibbli lill-awtoritajiet tal-Bulgarija jew tar-Rumanija, il-Kummissjoni tista' taċċetta, eċċezzjonalment, f'każijiet debitament ġustifikati, l-eliġibbiltà għal assistenza ta' qabel l-adeżjoni ta' kuntratti ffirmati bejn id-data ta' l-adeżjoni u d-data tad-deċiżjoni tal-Kummissjoni, u l-kontinwazzjoni ta' l-implimentazzjoni ta' l-assistenza ta' qabel l-adeżjoni għal perjodu limitat, soġġett għal kontroll ex-ante mill-Kummissjoni fuq il-ħruġ ta' offerti u l-għoti ta' kuntratti.

2. L-impenji finanzjarji assunti qabel l-adeżjoni taħt l-istrumenti finanzjarji ta' qabel l-adeżjoni msemmija fil-paragrafu 1 kif ukoll dawk assunti taħt il-Faċilità għat-Transizzjoni msemmija fl-Artikolu 31 wara l-adeżjoni, inklużi l-konklużjoni u r-reġistrazzjoni ta' impenji u pagamenti legali individwali sussegwenti magħmula wara l-adeżjoni għandhom ikomplu jiġu ggvernati mir-regoli u r-regolamenti ta' l-istrumenti finanzjarji ta' qabel l-adeżjoni u jiġu addebitati lill-kapitoli korrispondenti tal-budget sa l-għeluq tal-programmi u l-proġetti konċernati. Minkejja dan, il-proċeduri ta' l-akkwist pubbliku li nbdew wara l-adeżjoni għandhom jitwettqu skond id-disposizzjonijiet pertinenti ta' l-Unjoni.

3. L-aħħar eżerċizzju ta' programmazzjoni għall-assistenza ta' qabel l-adeżjoni msemmija fil-paragrafu 1 għandu jseħħ fl-aħħar sena qabel l-adeżjoni. L-azzjonijiet implimentati taħt dawn il-programmi ikollhom jiġu kuntrattati fi żmien is-sentejn ta' wara. Ma tista' tingħata l-ebda estensjoni mal-perjodu kuntrattwali. Eċċezzjonalment u f'każijiet debitament ġustifikati, jistgħu jingħataw estensjonijiet limitati f'termini ta' tul ta' żmien għall-eżekuzzjoni ta' kuntratti.

Minkejja dan, jistgħu jiġu mpenjati fondi ta' qabel l-adeżjoni, sabiex ikopru spejjeż amministrattivi, kif definit fil-paragrafu 4, fl-ewwel sentejn wara l-adeżjoni. Għal spejjeż ta' verifika u valutazzjoni, jistgħu jiġu mpenjati fondi ta' qabel l-adeżjoni sa ħames snin wara l-adeżjoni.

4. Sabiex tiġi żgurata t-terminazzjoni gradwali neċessarja ta' l-istrumenti finanzjari ta' qabel l-adeżjoni msemmija fil-paragrafu 1 u tal-programm ISPA ( 10 ), il-Kummissjoni tista tieħu l-miżuri opportuni kollha sabiex tiżgura li l-persunal statutorju neċessarju jkun miżmum fil-Bulgarija u fir-Rumanija għal massimu ta' dsatax-il xahar wara l-adeżjoni. Matul dan il-perjodu, l-uffiċjali, il-persunal temporanju u l-persunal kuntrattwali assenjati postijiet fil-Bulgarija u fir-Rumanija qabel l-adeżjoni u li huma meħtieġa jibqgħu fis-servizz f'dawk l-Istati wara d-data ta' l-adeżjoni għandhom jibbenefikaw, bħala eċċezzjoni, mill-istess kondizzjonijiet finanzjarji u materjali bħal dawk li kienu applikati mill-Kummissjoni qabel l-adeżjoni skond ir-Regolamenti tal-Persunal ta' l-uffiċjali tal-Komunitajiet Ewropej u l-Kondizzjonijiet ta' Impjieg għal impjegati oħra tal-Komunitajiet Ewropej stabbiliti fir-Regolament tal-Kunsill (KEE, Euratom, KEFA) Nru. 259/68 ( 11 ). In-nefqa amministrattiva, inklużi s-salarji ta' persunal ieħor meħtieġ, għandha tkun koperta mill-intestatura “Terminazzjoni gradwali ta' assistenza ta' qabel l-adeżjoni għal Stati Membri ġodda” jew l-ekwivalenti fil-kuntest tal-qasam ta' politika pertinenti, fil-budget ġenerali ta' l-Unjoni Ewropea, li jitratta dwar it-tkabbir.

Artikolu 28

1. Miżuri li fid-data ta' l-adeżjoni kienu s-suġġett ta' deċiżjonijiet dwar assistenza taħt ir-Regolament (KE) Nru. 1267/1999 li jistabbilixxi Strument għal Politika Strutturali ta' Qabel l-Adeżjoni u li l-implimentazzjoni tagħhom ma ġietx kompletata sa dik id-data għandhom ikunu kkunsidrati bħallikieku ġew approvati mill-Kummissjoni taħt ir-Regolament tal-Kunsill (KE) Nru. 1164/94 tas-16 ta' Mejju 1994 li jistabbilixxi Fond ta' Koeżjoni ( 12 ). Ammonti li għad iridu jiġu mpenjati bl-għan ta' l-implimentazzjoni ta' tali miżuri għandhom jiġu mpenjati taħt ir-Regolament relattiv għall-Fond ta' Koeżjoni fis-seħħ fid-data ta' l-adeżjoni u allokati lill-kapitolu li jikkorrispondi għal dak ir-Regolament taħt il-budget ġenerali ta' l-Unjoni Ewropea. Sakemm il-paragrafi 2 u 5 ma jistipulawx mod ieħor, id-disposizzjonijiet li jirregolaw l-implimentazzjoni ta' miżuri approvati skond dan ir-Regolament ta' l-aħħar għandhom japplikaw għal dawk il-miżuri.

2. Kwalunkwe proċedura ta' l-akkwist li tirrigwarda xi miżura msemmija fil-paragrafu 1 li fid- data ta' l-adeżjoni diġà kienet is-suġġett ta' stedina ta' offerti ppubblikata fil-Ġurnal Uffiċjali ta' l-Unjoni Ewropea għandha tiġi mplementata skond ir-regoli stabbiliti f'dik is-sejħa għal offerti. Madankollu, id-disposizzjonijiet li jinsabu fl-Artikolu 165 tar-Regolament Finanzjarju applikabbli għall-budget ġenerali tal-Komunitajiet Ewropej ma għandhomx japplikaw. Kwalunkwe proċedura ta' akkwist fir-rigward ta' miżura msemmija fil-paragrafu 1 li għadha ma kinetx is-suġġett ta' sejħa għal offerti ppubblikata fil-Ġurnal Uffiċjali ta' l-Unjoni Ewropea għandha tkun konformi mad-disposizzjonijiet tal-Kostituzzjoni, ma' l-atti adottati taħthom u mal-politika ta' l-Unjoni, inklużi dawk dwar il-protezzjoni ambjentali, it-trasport, ir-rettikolati trans-Ewropej, il-kompetizzjoni u l-għoti ta' kuntratti pubbliċi.

3. Il-pagamenti magħmula mill-Kummissjoni taħt xi miżura msemmija fil-paragrafu 1 għandhom jiġu addebitati lill-impenn miftuħ l-iżjed kmieni magħmul l-ewwelnett skond ir-Regolament (KE) Nru. 1267/1999, u mbagħad skond ir-Regolament relattiv għall-Fond ta' Koeżjoni fis-seħħ f'dak iż-żmien.

4. Ir-regoli li jiggvernaw l-eliġibbiltà ta' l-infiq skond ir-Regolament (KE) Nru. 1267/1999 għandhom jibqgħu applikabbli għall-miżuri msemmija fil-paragrafu 1, ħlief f'każijiet debitament ġustifikati li tiddeċiedi dwarhom il-Kummissjoni fuq it-talba ta' l-Istat Membru konċernat.

5. Il-Kummissjoni tista' tiddeċiedi, f'każijiet eċċezzjonali u debitament ġustifikati, li tawtorizza eżenzjonijiet speċifiċi mir-regoli applikabbli skond ir-Regolament relattiv għall-Fond ta' Koeżjoni fis-seħħ fid-data ta' l-adeżjoni għall-miżuri msemmija fil-paragrafu 1.

Artikolu 29

Fejn il-perjodu għall-impenji pluriennali magħmula fi ħdan il-programm ( 13 ) SAPARD fir-rigward ta' l-afforestazzjoni ta' art agrikola, tas-sostenn għall-istabbiliment ta' gruppi ta' produtturi jew skemi agro-ambjentali jestendi lil hinn mid-data finali permissibbli għall-pagamenti taħt SAPARD, l-impenji li jkun baqa' jiġu koperti fil-programm ta' żvilupp rurali 2007-2013. ►M1 Jekk ikunu meħtieġa miżuri transitorji speċifiċi f’dan ir-rigward, dawn għandhom jiġu adottati skond il-proċedura prevista fl-Artikolu 90(2) tar-Regolament tal-Kunsill (KE) Nru 1698/2005 ta’ l-20 ta’ Settembru 2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) ( 14 ) ◄

Artikolu 30

1. Il-Bulgarija, wara li għalqet — skond l-impenji tagħha — b'mod definittiv, għad-diżattivazzjoni sussegwenti, l-Unità 1 u l-Unità 2 ta' l-Impjant ta' l-Enerġija Nukleari ta' Kozloduy qabel is-sena 2003, timpenja ruħha għall-għeluq definittiv ta' l-Unità 3 u l-Unità 4 ta' dan l-impjant fl-2006 u għad-diżattivazzjoni sussegwenti ta' dawn l-unitajiet.

2. Matul il-perjodu 2007-2009, il-Komunità għandha tipprovdi lill-Bulgarija b'assistenza finanzjarja b'sostenn ta' l-isforzi tagħha sabiex tiddiżattiva u sabiex tindirizza l-konsegwenzi ta' l-għeluq u d-diżattivazzjoni ta' l-Unitajiet 1 sa 4 ta' l-Impjant ta' l-Enerġija Nukleari ta' Kozloduy.

L-assistenza għandha, inter alia, tkopri: miżuri b'sostenn tad-diżattivazzjoni ta' l-Unitajiet 1 sa 4 ta' l-Impjant ta' l-Enerġija Nukleari ta' Kozloduy; miżuri għat-titjib ambjentali b'mod konformi ma' l-acquis; miżuri għall-modernizzazzjoni tas-setturi ta' produzzjoni, trasmissjoni u distribuzzjoni konvenzjonali ta' l-enerġija fil-Bulgarija; miżuri għat-titjib ta' l-effiċenzja fl-użu ta' l-enerġija, għal żjieda fl-użu ta' fonti rinnovabbli ta' enerġija u għat-titjib tas-sigurtà tal-provvista ta' enerġija.

Għall-perjodu 2007-2009, l-assistenza għandha tammonta għal EUR 210 miljun (abbażi tal-prezzijiet ta' l-2004) f'approprjazzjonijiet ta' impenji, li għandhom jiġu mpenjati f'somom annwali ugwali ta' EUR 70 miljun (abbażi tal-prezzijiet ta' l-2004).

L-assistenza, jew partijiet minnha, tista' tiġi magħmula disponibbli bħala kontribut Komunitarju lill-Fond Internazzjonali ta' Sostenn għad-Diżattivazzjoni ta' Kozloduy, amministrat mill-Bank Ewropew għar-Rikostruzzjoni u l-Iżvilupp.

3. Il-Kummissjoni tista' tadotta regoli għall-implimentazzjoni ta' l-assistenza msemmija fil-paragrafu 2. Ir-regoli għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' implimentazzjoni konferiti lill-Kummissjoni ( 15 ). B'dan il-għan, il-Kummissjoni għandha tkun assistita minn kumitat. L-Artikoli 4 sa 7 tad-Deċiżjoni 1999/468/KE għandhom japplikaw. Il-perjodu stabbilit fl-Artikolu 4(3) tad-Deċiżjoni 1999/468/KE għandu jkun ta' sitt ġimgħat. Il-kumitat għandu jadotta r-regoli ta' proċedura tiegħu.

Artikolu 31

1. Għall-ewwel sena ta' adeżjoni, l-Unjoni għandha tipprovdi assistenza finanzjarja temporanja, minn hawn 'l quddiem imsejħa l-“Faċilità ta' Transizzjoni”, lill-Bulgarija u lir-Rumanija sabiex jiżviluppaw u jsaħħu l-kapaċità amministrattiva u ġudizzjarja tagħhom sabiex jimplimentaw u jinfurzaw il-liġi ta' l-Unjoni u sabiex jippromovu l-iskambju ta' l-aħjar prattika fost il-pari. Din l-assistenza għandha tiffinanzja proġetti ta' bini ta' istituzzjonijiet u investimenti subordinati li jkunu limitati u ta' skala żgħira.

2. L-assistenza għandha tindirizza l-bżonn kontinwu li tissaħħaħ il-kapaċità istituzzjonali f'ċerti oqsma permezz ta' azzjoni li ma tistax tiġi ffinanzjata mill-Fondi Strutturali jew mill-Fondi għall-Iżvilupp Rurali.

3. Għal proġetti ta' ġemellaġġ bejn amministrazzjonijiet pubbliċi bl-għan li jiġu żviluppati istituzzjonijiet, għandha tkompli tapplika l-proċedura tas-sejħa għal proposti permezz tar-retikolat ta' punti ta' kuntatt fl-Istati Membri, kif stabbilit fil-Ftehim Kwadru ma' l-Istati Membri bl-għan ta' assistenza ta' qabel l-adeżjoni.

L-approprjazzjonijiet ta' impenji għall-Faċilità għat-Transizzjoni, bil-prezzijiet ta' l-2004, għall-Bulgarija u r-Rumanija, għandhom ikunu ta' EUR 82 miljun fl-ewwel sena wara l-adeżjoni sabiex jiġu indirizzati l-prijoritajiet nazzjonali u orizzontali. L-approprjazzjonijiet għandhom jiġu awtorizzati mill-awtorità tal-budget fil-limiti tal-perspettiva finanzjarja.

4. L-assistenza taħt il-Faċilita għat-Transizzjoni għandha tiġi deċiża u implimentata skond ir-Regolament tal-Kunsill (KEE) Nru. 3906/89 dwar għajnuna ekonomika lil ċerti pajjiżi ta' l-Ewropa Ċentrali u tal-Lvant.

Artikolu 32

1. Hija b'dan stabbilita Faċilità ta' Cash flow u ta' Schengen bħala strument temporanju sabiex tgħin lill-Bulgarija u lir-Rumanija bejn id-data ta' l-adeżjoni u l-aħħar ta' l-2009 fil-finanzjament ta' azzjonijiet fuq il-fruntieri esterni ġodda ta' l-Unjoni għall-implimentazzjoni ta' l-acquis ta' Schengen u l-kontroll tal-fruntieri esterni u sabiex tgħin tittejjeb il-cash flow fil-budgets nazzjonali.

2. Għall-perjodu 2007-2009, l-ammonti li ġejjin (abbażi tal-prezzijiet ta' l-2004) għandhom jitpoġġew għad-disposizzjoni tal-Bulgarija u tar-Rumanija f'forma ta' pagamenti ta' darba taħt il-Faċilità temporanja ta' Cash flow u ta' Schengen:







(EUR miljun, prezzijiet ta' l-2004) 2007 2008 2009 Bulgarija 121,8 59,1 58,6 Rumanija 297,2 131,8 130,8

3. Mill-inqas 50 % ta' l-allokazzjoni ta' kull pajjiż taħt il-Faċilità temporanja ta' Cash flow u ta' Schengen għandha tintuża sabiex tagħti sostenn lill-Bulgarija u lir-Rumanija fl-obbligu tagħhom li jiffinanzjaw azzjonijiet fuq il-fruntieri esterni l-ġdida ta' l-Unjoni għall-implimentazzjoni ta' l-acquis ta' Schengen u l-kontroll tal-fruntieri esterni.

4. Parti waħda minn tnax ta' kull ammont annwali għandha titħallas lill-Bulgarija u lir-Rumanija fl-ewwel jum ta' xogħol ta' kull xahar fis-sena korrispondenti. Il-pagamenti ta' darba għandhom jintużaw fi żmien tliet snin mill-ewwel pagament. Il-Bulgarija u r-Rumanija għandhom jippreżentaw, mhux iktar tard minn sitt xhur wara l-iskadenza ta' dan il-perjodu ta' tliet snin, rapport komprensiv dwar l-eżekuzzjoni finali tal-pagamenti ta' darba taħt il-parti ta' Schengen tal-Faċilità temporanja ta' Cash flow u Schengen b' dikjarazzjoni li tiġġustifika l-infiq. Kwalunkwe fondi li ma ġewx użati jew li intnefqu inġustifikabbilment għandhom jiġu rkuprati mill-Kummissjoni.

5. Il-Kummissjoni tista' tadotta kwalunkwe disposizzjoni teknika meħtieġa għall-operazzjoni tal-Faċilità temporanja ta' Cash flow u ta' Schengen.

Artikolu 33

1. Mingħajr preġudizzju għal deċiżjonijiet futuri ta' politika, l-approprazzjonijiet globali ta' impenn għall-azzjonijiet strutturali li għandhom isiru disponibbli għall-Bulgarija u r-Rumanija tul il-perjodu ta' tliet snin 2007‐2009 għandhom ikunu kif ġej:







(EUR miljun, prezzijiet ta' l-2004) 2007 2008 2009 Bulgarija 539 759 1 002 Rumanija 1 399 1 972 2 603

2. Tul it-tliet snin 2007-2009, il-firxa ta' applikazzjoni u n-natura ta' l-interventi f'dawn il-pakketti ffissati tal-pajjiżi għandhom jiġu ddeterminati abbażi tad-disposizzjonijiet applikabbli f'dak iż-żmien għall-infiq ta' l-azzjonijiet strutturali.

Artikolu 34

▼M1

1. Minbarra r-regolamenti dwar l-iżvilupp rurali fis-seħħ fid-data ta’ l-adeżjoni, id-dispożizzjonijiet stabbiliti fit-Taqsimiet I, II u III ta’ l-Anness VIII għandhom japplikaw għall-Bulgarija u għar-Rumanija għall-perijodu 2007–2009, bl-eċċezzjoni tat-Taqsima I, il-punt D, ta' dak l-Anness li għandu japplika wkoll għall-perijodu 2010–2013 fir-rigward tal-provvista ta' servizzi konsultattivi għall-bdiewa li jirċievu għajnuna semi-sussistenzjarja. Id-disposizzjonijiet finanzjarji speċifiċi stabbiliti fit-Taqsima IV ta’ l-Anness VIII għandhom japplikaw għall-Bulgarija u għar-Rumanija matul il-perijodu ta’ programmar 2007–2013 kollu.

▼B

2. Mingħajr preġudizzju għal deċiżjonijiet futuri ta' politika, l-approprazzjonijiet ta' impenn mis-Sezzjoni ta' Garanzija ta' l-EAGGF għall-iżvilupp rurali għall-Bulgarija u r-Rumanija tul il-perjodu ta' tliet snin 2007-2009 għandhom jammontaw għal EUR 3 041 miljun (abbażi tal-prezzijiet ta' l-2004).

▼M1

3. Għandhom jiġu adottati regoli implimentattivi, fejn meħtieġ, għall-applikazzjoni tad-disposizzjonijiet ta' l-Anness VIII skond il-proċedura msemmija fl-Artikolu 90(2) tar-Regolament (KE) Nru 1698/2005.

▼B

4. Il-Kunsill, filwaqt li jaġixxi fuq proposta mill-Kummissjoni, u wara li jikkonsulta l-Parlament Ewropew, għandu jagħmel kwalunkwe adattamenti lid-disposizzjonijiet ta' l-Anness VIII fejn meħtieġ sabiex jiżgura l-koerenza mar-regolamenti dwar l-iżvilupp rurali.

Artikolu 35

L-ammonti msemmija fl-Artikoli 30, 31, 32 u 33 u 34 għandhom jiġu aġġustati mill-Kummissjoni kull sena skond il-movimenti fil-prezzijiet bħala parti mill-aġġustamenti tekniċi annwali tal-perspettiva finanzjarja.







TITOLU IV

DISPOSIZZJONIJIET OĦRA

Artikolu 36

1. Jekk, sa l-aħħar ta' perjodu ta' mhux aktar minn tliet snin wara l-adeżjoni, jinqalgħu diffikultajiet serji u li x'aktarx jippersistu fi kwalunkwe settur ta' l-ekonomija jew li jistgħu jikkawżaw xi deterjorazzjoni serja fis-sitwazzjoni ekonomika ta' xi żona partikolari, il-Bulgarija u r-Rumanija jistgħu japplikaw għall-awtorizzazzjoni sabiex jieħdu miżuri protettivi sabiex tiġi rettifikata s-sitwazzjoni u jiġi aġġustat is-settur konċernat għall-ekonomija tas-suq intern.

Fl-istess ċirkostanzi, kull Stat Membru attwali jista' japplika għall-awtorizzazzjoni sabiex jieħu miżuri protettivi fir-rigward tal-Bulgarija, tar-Rumanija, jew taż-żewġ Stati.

2. Fuq talba ta' l-Istat konċernat, il-Kummissjoni għandha, permezz ta' proċedura ta' urġenza, tadotta r-regolamenti jew id-deċiżjonijiet Ewropej li jistabbilixxu l-miżuri protettivi li hija tikkunsidra meħtieġa, filwaqt li tispeċifika l-kondizzjonijiet u l-modalitajiet li taħthom għandhom isiru applikabbli.

Fil-każ ta' diffikultajiet ekonomiċi serji u fuq talba espressa ta' l-Istat Membru kkonċernat, il-Kummissjoni għandha taġixxi fi żmien ħamest ijiem ta' xogħol mir-riċezzjoni tat-talba akkumpjata mill-informazzjoni dwar l-anteċedenzi pertinenti. Il-miżuri hekk deċiżi għandhom ikunu applikabbli minnufih, għandhom jieħdu kont ta' l-interess tal-partijiet konċernati kollha u ma għandhomx jinvolvu kontrolli fuq il-fruntieri.

3. Il-miżuri awtorizzati taħt il-paragrafu 2 jistgħu jinvolvu derogi mir-regoli tal-Kostituzzjoni u b'mod partikolari minn dan il-Protokoll safejn ikunu, u għal dawk il-perjodi, strettament meħtieġa sabiex jinkisbu l-għanijiet imsemmija fil-paragrafu 1. Għandha tingħata prijorità lil tali miżuri li jfixklu mill-inqas il-funzjonament tas-suq intern.

Artikolu 37

Jekk il-Bulgarija jew ir-Rumanija ikunu naqsu milli jimplimentaw impenji meħuda fil-kuntest tan-negozjati dwar l-adeżjoni, u b'dan jikkawżaw xi ksur serju fil-funzjonament tas-suq intern, inkluż kwalunkwe impenn f'kull politika settorali li tikkonċerna l-attivitajiet ekonomiċi b'effett transkonfinali, jew xi riskju imminenti ta' tali ksur, il-Kummissjoni tista', sa l-aħħar tal-perjodu ta' mhux akar minn tliet snin wara l-adeżjoni, fuq talba motivata ta' Stat Membru jew fuq l-inizjattiva tagħħa stess, tadotta regolamenti jew deċiżjonijiet Ewropej li jistabbilixxu miżuri opportuni.

Il-miżuri għandhom ikunu proporzjonali u għandha tingħata prijorità lil miżuri li l-inqas ifixklu l-funzjonament tas-suq intern u, fejn opportun, lill-applikazzjoni ta' mekkaniżmi eżistenti ta' salvagwardja settorali. Tali miżuri ta' salvagwardja ma għandhomx jiġu nvokati bħala mezz ta' diskriminazzjoni arbitrarja jew ta' restrizzjoni travestita fuq il-kummerċ bejn l-Istati Membri. Il-klawsola ta' salvagwardja tista' tiġi nvokata anki qabel l-adeżjoni abbażi tar-riżultati tal-monitoraġġ, u l-miżuri adottati għandhom jidħlu fis-seħħ mill-ewwel jum ta' l-adeżjoni sakemm ma jipprovdux għal data iktar tard. Il-miżuri ma għandhomx jinżammu fis-seħħ għal żmien iktar milli huwa strettament meħtieġ u, f'kull każ, għandhom jitneħħew meta l-impenn pertinenti jiġi implimentat. Madanakollu jistgħu jiġu applikati wara l-perjodu speċifikat fl-ewwel paragrafu sakemm l-impenji pertinenti ma jkunux ġew imwettqa. Bi tweġiba għall-progress li jagħmel l-Istat Membru l-ġdid konċernat fit-twettiq ta' l-impenji tiegħu, il-Kummissjoni tista' tadatta l-miżuri skond kif ikun opportun. Il-Kummissjoni għandha tinforma lill-Kunsill fi żmien suffiċjenti qabel ma' tħassar ir-regolamenti u d-deċiżjonijiet Ewropej li jistabbilixxu l-miżuri ta' salvagwardja, u għandha debitament tikkunsidra kull osservazzjoni tal-Kunsill f'dan ir-rigward.

Artikolu 38

Jekk jeżistu nuqqasijiet serji jew kwalunkwe riskju imminenti ta' tali nuqqasijiet fil-Bulgarija jew ir-Rumanija fit-trasposizzjoni, fl-istat ta' implimentazzjoni, jew fl-applikazzjoni tad-deċizjonijiet-kwadru jew ta' kwalunkwe impenn pertinenti ieħor, ta' l-istrumenti ta' koperazzjoni u tad-deċizjonijiet relattivi għar-rikonoxximent reċiproku fil-qasam tal-liġi kriminali taħt it-Titolu VI tat-Trattat dwar l-Unjoni Ewropea u tad-Direttivi u r-Regolamenti relattivi għar-rikonoxximent reċiproku fi kwistjonijiet ċivili taħt it-Titolu IV tat-Trattat li jistabbilixxi l-Komunità Ewropea, u tal-liġijiet u l-liġijiet-kwadru Ewropej adottati abbażi tas-Sezzjonijiet 3 u 4 tal-Kapitolu IV tat-Titolu III tal-Parti III tal-Kostituzzjoni, il-Kummissjoni tista', sa l-aħħar ta' perjodu ta' mhux aktar minn tliet snin wara l-adeżjoni, fuq talba motivata ta' Stat Membru jew fuq l-inizjattiva tagħha stess u wara li tikkonsulta lill-Istati Membri, tadotta regolamenti jew deċiżjonijiet Ewropej li jistabbilixxu miżuri opportuni u tispeċifika l-kondizzjonijiet u l-modalitajiet li taħthom dawn il-miżuri għandhom isiru applikabbli.

Dawn il-miżuri jistgħu jieħdu l-forma ta' sospensjoni temporanja ta' l-applikazzjoni ta' disposizzjonijiet u deċiżjonijiet pertinenti fir-relazzjonijiet bejn il-Bulgarija jew ir-Rumanija u kwalunkwe Stat Membru ieħor jew Stati Membri oħrajn, mingħajr preġudizzju għat-tkomplija tal-koperazzjoni ġudizzjarja mill-qrib. Il-klawsola ta' salvagwardja tista' tiġi nvokata anki qabel l-adeżjoni abbażi tar-riżultati tal-monitoraġġ u l-miżuri adottati għandhom jidħlu fis-seħħ mill-ewwel jum ta' l-adeżjoni sakemm ma jipprovdux għal data iktar tard. Il-miżuri ma għandhomx jinżammu għal żmien itwal minn dak strettament meħtieġ u, f'kull każ, għandhom jitneħħew meta n-nuqqasijiet jiġu rimedjati. Madanakollu jistgħu jkomplu jiġu applikati lil hinn mill-perjodu speċifikat fl-ewwel paragrafu sakemm dawn in-nuqqasijiet jippersistu. Bi tweġiba għall-progress magħmul mill-Istat Membru l-ġdid konċernat fir-rimedji tan-nuqqasijiet identifikati, il-Kummissjoni tista' tadatta l-miżuri kif xieraq wara li tikkonsulta l-Istati Membri. Il-Kummissjoni għandha tinforma lill-Kunsill fi żmien suffiċjenti qabel ma' tħassar ir-regolamenti u d-deċiżjonijiet Ewropej li jistabbilixxu l-miżuri ta' salvagwardja, u għandha tieħu l-kont dovut ta' kwalunkwe osservazzjoni tal-Kunsill f'dan ir-rigward.

Artikolu 39

1. Jekk, abbażi tal-monitoraġġ kontinwu mill-Kummissjoni ta' l-impenji assunti mill-Bulgarija u mir-Rumanija fil-kuntest tan-negozjati ta' l-adeżjoni u b'mod partikolari tar-rapporti ta' monitoraġġ tal-Kummissjoni, ikun hemm evidenza ċara li l-istat tal-preparazzjonijiet għall-adozzjoni u l-implimentazzjoni ta' l-acquis fil-Bulgarija u r-Rumanija huwa tali li hemm riskju serju li wieħed minn dawk l-Istati huwa manifestament mhux ippreparat sabiex jissodisfa l-ħtiġijiet ta' sħubija sad-data ta' l-adeżjoni ta' l-1 ta' Jannar 2007 f'numru ta' oqsma importanti, il-Kunsill jista', billi jaġixxi b'mod unanimu abbażi ta' rakkomandazzjoni tal-Kummissjoni, jiddeċiedi li d-data ta' l-adeżjoni ta' dak l-Istat tiġi posposta b'sena għall-1 ta' Jannar 2008.

2. Minkejja l-paragrafu 1, il-Kunsill jista', billi jaġixxi b'maġġoranza kwalifikata abbazi ta' rakkomandazzjoni mill-Kummissjoni, jieħu d-deċiżjoni msemmija fil-paragrafu 1 fir-rigward tar-Rumanija jekk ikunu ġew osservati nuqqasijiet serji fit-twettiq mir-Rumanija ta' wieħed jew iżjed mill-impenji u l-ħtiġijiet elenkati fl-Anness IX, punt I.

3. Minkejja l-paragrafu 1, u mingħajr preġudizzju għall-Artikolu 37, il-Kunsill jista', billi jaġixxi b'maġġoranza kwalifikata abbazi ta' rakkomandazzjoni mill-Kummissjoni u wara stima dettaljata li għandha ssir fil-ħarifa ta' l-2005 tal-progress magħmul mir-Rumanija fil-qasam tal-politika tal-kompetizzjoni, jieħu d-deċiżjoni msemmija fil-paragrafu 1 fir-rigward tar-Rumanija jekk ikunu ġew osservati nuqqasijiet serji fit-twettiq mir-Rumanija ta' l-obbligi assunti taħt il-Ftehim Ewropew ( 16 ) jew ta' wieħed jew iżjed mill-impenji u l-ħtiġijiet elenkati fl-Anness IX, punt II.

4. Fil-każ ta' deċiżjoni meħuda taħt il-paragrafu 1, 2 jew 3, il-Kunsill għandu, billi jaġixxi b'maġġoranza kwalifikata, jiddeċiedi immedjatament dwar dawk l-aġġustamenti lil dan il-Protokoll, inklużi l-Annessi u l-Appendiċi tiegħu, li jkunu saru indispensabbli minħabba d-deċiżjoni ta' posponiment.

Artikolu 40

Sabiex ma jiġix ostakolat il-funzjonament korrett tas-suq intern, l-infurzar tar-regoli nazzjonali tal-Bulgarija u tar-Rumanija matul il-perjodi transitorji msemmija fl-Annessi VI u VII ma għandhomx iwasslu għal kontrolli fuq il-fruntieri bejn l-Istati Membri.

Artikolu 41

Jekk ikunu meħtieġa miżuri transitorji sabiex tiġi faċilitata t-transizzjoni mir-reġim eżistenti fil-Bulgarija u r-Rumanija għal dak li jirriżulta mill-applikazzjoni tal-politika agrikola komuni taħt il-kondizzjonijiet stabbiliti f'dan il-Protokoll, tali miżuri għandhom jiġu adottati mill-Kummissjoni skond il-proċedura msemmija fl-Artikolu 25(2) tar-Regolament tal-Kunsill (KE) Nru. 1784/2003 tad-29 ta' Settembru 2003 dwar l-organizzazzjoni komuni tas-suq fiċ-ċereali ( 17 ), jew, skond il-każ, fl-Artikoli korrispondenti tar-Regolamenti l-oħra dwar l-organizzazzjoni komuni tas-swieq agrikoli jew tal-liġijiet Ewropej li jissostitwixxuhom jew il-proċedura pertinenti kif determinata fil-leġislazzjoni applikabbli. Il-miżuri transitorji msemmija f'dan l-Artikolu jistgħu jiġu adottati matul perjodu ta' tliet snin wara d-data ta' l-adeżjoni u l-applikazzjoni tagħhom għandha tkun limitata għal dak il-perjodu. Liġi Ewropea tal-Kunsill tista' testendi dan il-perjodu. Il-Kunsill għandu jaġixxi b'mod unanimu wara li jikkonsulta l-Parlament Ewropew.

Il-miżuri transitorji relattivi għall-implimentazzjoni ta' l-istrumenti li jikkonċernaw il-politika agrikola komuni li mhumiex speċifikati f'dan il-Protokoll li jkunu meħtieġa bħala konsegwenza ta' l-adeżjoni għandhom jiġu stabbiliti qabel id-data ta' l-adeżjoni permezz ta' regolamenti jew deċiżjonijiet Ewropej adottati mill-Kunsill fuq proposta mill-Kummissjoni jew, fejn imissu strumenti inizjalment adottati mill-Kummissjoni, permezz ta' regolamenti jew deċiżjonijiet adottati mill-Kummissjoni skond il-proċedura meħtieġa għall-adozzjoni ta' l-istrumenti in kwistjoni.

Artikolu 42

Jekk ikunu meħtieġa xi miżuri transitorji sabiex tiġi faċilitata t-transizzjoni mir-reġim eżistenti fil-Bulgarija u r-Rumanija għal dak li jirriżulta mill-applikazzjoni tar-regoli ta' l-Unjoni ta' natura veterinarja, fitosanitarja u dawk dwar is-sigurtà ta' l-ikel, tali miżuri għandhom ikunu adottati mill-Kummissjoni skond il-proċedura pertinenti kif determinat fil-leġislazzjoni applikabbli. Dawn il-miżuri għandhom jittieħdu matul il-perjodu ta' tliet snin wara d-data ta' l-adeżjoni u l-applikazzjoni tagħhom għandha tkun limitata għal dak il-perjodu.







IL-ĦAMES PARTI

DISPOSIZZJONIJIET RELATTIVI GĦALL-IMPLIMENTAZZJONI TA' DAN IL-PROTOKOLL







TITOLU I

L-ISTABBILIMENT TA' L-ISTITUZZJONIJIET U TAL-KORPI

Artikolu 43

Il-Parlament Ewropew għandu jagħmel dawk l-adattamenti għar-Regoli ta' Proċedura tiegħu skond kif isir meħtieġ bl-adeżjoni.

Artikolu 44

Il-Kunsill għandu jagħmel dawk l-adattamenti għar-Regoli ta' Proċedura tiegħu skond kif isir meħtieġ bl-adeżjoni.

Artikolu 45

Għandu jinħatar fuq il-Kummissjoni ċittadin ta' kull Stat Membru ġdid mid-data ta' l-adeżjoni. Il-Membri l-ġodda tal-Kummissjoni għandhom jinħatru mill-Kunsill, bi qbil komuni mal-President tal-Kummissjoni, wara konsultazzjoni mal-Parlament Ewropew u skond il-kriterji stabbiliti fl-Artikolu I-26(4) tal-Kostituzzjoni.

Il-mandati tal-Membri hekk maħtura għandhom jiskadu fl-istess żmien bħal dawk tal-Membri li jkunu fil-kariga fiż-żmien ta' l-adeżjoni.

Artikolu 46

1. Għandhom jinħatru żewġ Imħallfin fil-Qorti tal-Ġustizzja u żewġ Imħallfin għandhom jinħatru fil-Qorti Ġenerali.

2. Il-mandat ta' wieħed mill-Imħallfin tal-Qorti tal-Ġustizzja maħtur skond il-paragrafu 1 għandu jiskadi fis-6 ta' Ottubru 2009. Dan l-Imħallef għandu jintgħażel bix-xorti. Il-mandat ta' l-Imħallef l-ieħor għandu jiskadi fis-6 ta' Ottubru 2012.

Il-mandat ta' wieħed mill-Imħallfin tal-Qorti Ġenerali maħtur skond il-paragrafu 1 għandu jiskadi fil-31 ta' Awissu 2007. Dan l-Imħallef għandu jintgħażel bix-xorti. Il-mandat ta' l-Imħallef l-ieħor għandu jiskadi fil-31 ta' Awissu 2010.

3. Il-Qorti tal-Ġustizzja għandha tagħmel dawk l-adattamenti lir-Regoli ta' Proċedura tagħha skond kif isir meħtieġ bl-adeżjoni.

Il-Qorti Ġenerali, bi qbil mal-Qorti tal-Ġustizzja, għandha tagħmel dawk l-adattamenti lir-Regoli ta' Proċedura tagħha skond kif isir meħtieġ bl-adeżjoni.

Ir-Regoli ta' Proċedura kif adattati għandhom jeħtieġu l-kunsens tal-Kunsill.

4. Għall-finijiet tad-deċiżjoni ta' każijiet pendenti quddiem il-Qrati fid-data ta' l-adeżjoni li bdew jinstemgħu oralment qabel dik id-data, il-Qrati plenarji jew l-Awli għandhom ikunu kostitwiti bħal ma kienu qabel l-adeżjoni u għandhom japplikaw ir-Regoli ta' Proċedura li kienu fis-seħħ fil-jum ta' qabel id-data ta' l-adeżjoni.

Artikolu 47

Għandu jinħatar fuq il-Qorti ta' l-Awdituri ċittadin ta' kull Stat Membru ġdid mid-data ta' l-adeżjoni għal mandat ta' sitt snin.

Artikolu 48

Il-Kumitat tar-Reġjuni għandu jiġi mkabbar bil-ħatra ta' 27 membru li jirrappreżentaw il-korpi reġjonali u lokali fil-Bulgarija u r-Rumanija, li jew għandhom mandat elettorali ta' awtorità reġjonali jew lokali, jew huma politikament responsabbli lejn assemblea eletta. Il-mandati tal-membri hekk maħtura għandhom jiskadu fl-istess żmien bħal dawk tal-membri li jkunu fil-kariga fiż-żmien ta' l-adeżjoni.

Artikolu 49

Il-Kumitat Ekonomiku u Soċjali għandu jiġi mkabbar bil-ħatra ta' 27 membru li jirrappreżentaw il-komponenti varji ekonomiċi u soċjali tas-soċjetà ċivili organizzata fil-Bulgarija u r-Rumanija. Il-mandati tal-membri hekk maħtura għandhom jiskadu fl-istess żmien bħal dawk tal-membri li jkunu fil-kariga fiż-żmien ta' l-adeżjoni.

Artikolu 50

Għandhom isiru malajr kemm jista' jkun wara l-adeżjoni dawk l-adattamenti lir-regoli tal-Kumitati stabbiliti mill-Kostituzzjoni u lir-regoli ta' proċedura tagħhom, li jsiru meħtieġa bl-adeżjoni.

Artikolu 51

1. Għandhom jinħatru membri ġodda tal-kumitati, gruppi jew korpi oħra maħluqa bil-Kostituzzjoni jew b'att ta' l-istituzzjonijiet taħt il-kondizzjonijiet u skond il-proċeduri stabbiliti għall-ħatra ta' membri ta' dawn il-kumitati, gruppi jew korpi oħra. Il-mandati tal-membri li jkunu għadhom kemm inħatru għandhom jiskadu fl-istess żmien bħal dak tal-membri li jkunu fil-kariga fiż-żmien ta' l-adeżjoni.

2. Is-sħubija f'kumitati jew gruppi maħluqa bil-Kostituzzjoni jew b'att ta' l-istituzzjonijiet b'numru fiss ta' membri irrispettivament min-numru ta' Stati Membri għandha tiġi mġedda kompletament ma' l-adeżjoni, sakemm il-mandati tal-membri attwali ma jiskadux matul is-sena ta' wara l-adeżjoni.







TITOLU II

APPLIKABBILTÀ TA' L-ATTI TA' L-ISTITUZZJONIJIET

Artikolu 52

Ma' l-adeżjoni, il-Bulgarija u r-Rumanija għandhom jitqiesu bħala li kienu destinatarji ta' liġijiet kwadru, regolamenti u deċiżjonijiet Ewropej fis-sens ta' l-Artikolu I-33 tal-Kostituzzjoni, u ta' direttivi u deċiżjonijiet fis-sens ta' l-Artikolu 249 tat-Trattat li jistabbilixxi l-Komunità Ewropea u ta' l-Artikolu 161 tat-Trattat tal-KEEA, sakemm dawk il-liġijiet kwadru, regolamenti u deċiżjonijiet Ewropej, u dawk id-direttivi u deċiżjonijiet ikunu ġew indirizzati lill-Istati Membri attwali kollha. Ħlief fir-rigward ta' deċiżjonijiet Ewropej li jidħlu fis-seħħ bis-saħħa ta' l-Artikolu I-39(2) tal-Kostitutzzjoni, u ta' direttivi u deċiżjonijiet li daħlu fis-seħħ bis-saħħa ta' l-Artikolu 254(1) u (2) tat-Trattat li jistabbilixxi l-Komunità Ewropea, il-Bulgarija u r-Rumanija għandhom jitqiesu bħala li jkunu rċevew notifika ta' tali deċiżjonijiet Ewropej, u tali direttivi u deċiżjonijiet ma' l-adeżjoni.

Artikolu 53

1. Il-Bulgarija u r-Rumanija għandhom idaħħlu fis-seħħ il-miżuri meħtieġa sabiex jikkonformaw, mid-data ta' l-adeżjoni, mad-disposizzjonijiet ta' liġijiet kwadru Ewropej u dawk ir-regolamenti Ewropej li jorbtu fir-rigward tar-riżultat li għandu jintlaħaq iżda jħallu l-għażla ta' forom u metodi f'idejn l-awtoritajiet nazzjonali fis-sens ta' l-Artikolu I-33 tal-Kostituzzjoni, u ta' direttivi u deċiżjonijiet fis-sens ta' l-Artikolu 249 tat-Trattat li jistabbilixxi l-Komunità Ewropea u ta' l-Artikolu 161 tat-Trattat tal-KEEA, sakemm ma jkunx previst terminu perentorju ieħor f'dan il-Protokoll. Huma għandhom jikkomunikaw dawk il-miżuri lill-Kummissjoni sa mhux aktar tard mid-data ta' l-adeżjoni jew, fejn hu xieraq, fi żmien it-terminu perentorju previst f'dan il-Protokoll.

2. Safejn emendi għal direttivi fis-sens ta' l-Artikolu 249 tat-Trattat li jistabbilixxi l-Komunità Ewropea u ta' l-Artikolu 161 tat-Trattat tal-KEEA introdotti b'dan il-Protokoll jeħtieġu modifika tal-liġijiet, ir-regolamenti jew id-disposizzjonijiet amministrattivi ta' l-Istati Membri attwali, l-Istati Membri attwali għandhom idaħħlu fis-seħħ il-miżuri meħtieġa sabiex jikkonformaw, mid-data ta' l-adeżjoni, mad-direttivi emendati, sakemm ma jkunx previst terminu perentorju ieħor f'dan il-Protokoll. Huma għandhom jikkomunikaw dawk il-miżuri lill-Kummissjoni sad-data ta' l-adeżjoni jew, jekk aktar tard, sat-terminu perentorju previst f'dan il-Protokoll.

Artikolu 54

Id-disposizzjonijiet stabbiliti b'liġi, b'regolament jew b'azzjoni amministrattiva mfassla sabiex jiżguraw il-protezzjoni tas-saħħa tal-ħaddiema u tal-pubbliku ġenerali fit-territorju tal-Bulgarija u tar-Rumanija kontra l-perikli li jirriżultaw minn radjazzjoni jonizzanti għandhom, skond l-Artikolu 33 tat-Trattat tal-KEEA, jiġu komunikati minn dawk l-Istati lill-Kummissjoni fi żmien tliet xhur mill-adeżjoni.

Artikolu 55

Fuq talba debitament sostanzjata preżentata mill-Bulgarija jew mir-Rumanija lill-Kummissjoni mhux aktar tard mid-data ta' l-adeżjoni, il-Kunsill li jaġixxi fuq proposta mill-Kummissjoni, jew il-Kummissjoni, jekk l-att oriġinali ġie adottat mill-Kummissjoni, j/tista' j/tadotta regolamenti jew deċiżjonijiet Ewropej li jistabbilixxu derogi temporanji minn atti ta' l-istituzzjonijiet adottati bejn l-1 ta' Ottubru 2004 u d-data ta' l-adeżjoni. Il-miżuri għandhom jiġu adottati skond ir-regoli ta' votazzjoni li jirregolaw l-adozzjoni ta' l-att li minnu qed tintalab deroga temporanja. Meta dawn id-derogi jiġu adottati wara l-adeżjoni jistgħu jiġu applikati mid-data ta' l-adeżjoni.

Artikolu 56

Fejn atti ta' l-istituzzjonijiet adottati qabel l-adeżjoni jeħtieġu adattament minħabba l-adeżjoni, u l-adattamenti meħtieġa ma ġewx previsti f'dan il-Protokoll jew fl-Annessi tiegħu, il-Kunsill, li jaġixxi fuq proposta mill-Kummissjoni, jew il-Kummissjoni, jekk l-att oriġinali ġie adottat mill-Kummissjoni, għandhom jadottaw l-atti meħtieġa għal dan il-għan. Meta dawn l-adattamenti jiġu adottati wara l-adeżjoni dawn jistgħu jiġu applikati sa mid-data ta' l-adeżjoni.

Artikolu 57

Sakemm ma jkunx ġie stipulat mod ieħor, il-Kunsill, fuq proposta mill-Kummissjoni, għandu jadotta r-regolamenti jew deċiżjonijiet Ewropej li jistabbilixxu l-miżuri meħtieġa għall-implimentazzjoni tad-disposizzjonijiet ta' dan il-Protokoll.

Artikolu 58

It-testi ta' l-atti ta' l-istituzzjonijiet adottati qabel l-adeżjoni u mfassla mill-Kunsill, mill-Kummissjoni jew mill-Bank Ċentrali Ewropew bil-Bulgaru u bir-Rumen għandhom, mid-data ta' l-adeżjoni, ikunu awtentiċi taħt l-istess kondizzjonijiet bħat-testi mfassla fil-lingwi uffiċjali attwali. Dawn għandhom jiġu ppubblikati fil-Ġurnal Uffiċjali ta' l-Unjoni Ewropea jekk it-testi tal-lingwi attwali kienu ġew hekk pubblikati.







TITOLU III

DISPOSIZZJONIJIET FINALI

Artikolu 59

L-Annessi I sa IX u l-Appendiċi tagħhom għandhom jiffurmaw parti integrali minn dan il-Protokoll.

Artikolu 60

IL-Gvern tar-Repubblika Taljana għandu jibgħat lill-Gvern tar-Repubblika tal-Bulgarija u lill-Gvern tar-Rumanija kopja ċertifikata tat-Trattat li jistabbilixxi l-Komunità Ewropea dwar l-Enerġija Atomika, u t-Trattati li jemendawh jew iżidu miegħu, fil-lingwa Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Irlandiża, Taljana, Latvjana, Litwana, Maltija, Pollakka, Portugiża, Slovakka, Slovena, Spanjola u Svediża.

It-test ta' dak it-Trattat, imfassal bil-Bulgaru u bir-Rumen, għandu jiġi anness ma' dan il-Protokoll. Dawk it-testi għandhom ikun awtentiċi taħt l-istess kondizzjonijiet bħat-testi tat-Trattat imsemmi fl-ewwel paragrafu, imfassal bil-lingwi attwali.

Artikolu 61

Kopja ċertifikata tal-ftehim internazzjonali li jinsabu depożitati fl-arkivji tas-Segretarjat Ġenerali tal-Kunsill ta' l-Unjoni Ewropea għandha tintbagħat lill-Gvern tar-Repubblika tal-Bulgarija u lill-Gvern tar-Rumanija mis-Segretarju Ġenerali.

ANNESS I

Lista ta' konvenzjonijiet u protokolli li magħhom jaderixxu l-Bulgarija u r-Rumanija ma' l-adeżjoni(msemmija fl-Artikolu 3(3) tal-Protokoll)

1. Il-Konvenzjoni tad-19 ta' Ġunju 1980 dwar il-liġi applikabbli għal obbligi kuntrattwali, miftuħa għall-firma f'Ruma fid-19 ta' Ġunju 1980 (ĠU L 266, 9.10.1980, p. 1)

— Il-Konvenzjoni ta' l-10 ta' April 1984 dwar l-adeżjoni tar-Repubblika Ellenika mal-Konvenzjoni dwar il-liġi applikabbli għal obbligi kuntrattwali, miftuħa għall-firma f'Ruma fid-19 ta' Ġunju 1980 (ĠU L 146, 31.5.1984, p. 1)

— L-Ewwel Protokoll tad-19 ta' Diċembru 1988 dwar l-interpretazzjoni mill-Qorti tal-Ġustizzja tal-Komunitajiet Ewropej tal-Konvenzjoni dwar il-liġi applikabbli għal obbligi kuntrattwali, miftuħa għall-firma f'Ruma fid-19 ta' Ġunju 1980 (ĠU L 48, 20.2.1989, p. 1)

— It-Tieni Protokoll tad-19 ta' Diċembru 1988 li jagħti lill-Qorti tal-Ġustizzja tal-Komunitajiet Ewropej ċerti setgħat sabiex tinterpreta l-Konvenzjoni dwar il-liġi applikabbli għal obbligi kuntrattwali, miftuħa għall-firma f'Ruma fid-19 ta' Ġunju 1980 (ĠU L 48, 20.2.1989, p. 17)

— Il-Konvenzjoni tat-18 ta' Mejju 1992 dwar l-adeżjoni tar-Renju ta' Spanja u tar-Repubblika Portugiża mal-Konvenzjoni dwar il-Liġi applikabbli għal Obbligi Kuntrattwali, miftuħa għall-firma f'Ruma fid-19 ta' Ġunju 1980 (ĠU L 333, 18.11.1992, p. 1)

— Il-Konvenzjoni tad-29 ta' Novembru 1996 dwar l-adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja mal-Konvenzjoni dwar il-Liġi applikabbli għal Obbligi Kuntrattwali, miftuħa għall-firma f'Ruma fid-19 ta' Ġunju 1980, u għall-Ewwel u t-Tieni Protokolli dwar l-interpretazzjoni tagħha mill-Qorti tal-Ġustizzja (ĠU C 15, 15.1.1997, p. 10)

2. Il-Konvenzjoni tat-23 ta' Lulju 1990 dwar l-eliminazzjoni tat-taxxa doppja in konnessjoni ma' l-aġġustament tal-qligħ ta' intrapriżi assoċjati (ĠU L 225, 20.8.1990, p. 10)

— Il-Konvenzjoni tal-21 ta' Diċembru 1995 dwar l-adeżjoni tar-Repubblika ta' l-Awstrija, tar-Repubblika tal-Finlandja u tar-Renju ta' l-Isvezja mal-Konvenzjoni dwar l-eliminazzjoni tat-taxxa doppja b'konnessjoni ma' l-aġġustament tal-qligħ ta' intrapriżi assoċjati (ĠU C 26, 31.1.1996, p. 1)

— Il-Protokoll tal-25 ta' Mejju 1999 li jemenda l-Konvenzjoni tat-23 ta' Lulju 1990 dwar l-eliminazzjoni tat-taxxa doppja b'konnessjoni ma' l-aġġustament tal-qligħ ta' intrapriżi assoċjati (ĠU C 202, 16.7.1999, p. 1)

▼M10

— Il-Konvenzjoni tat-8 ta' Diċembru 2004 dwar l-adeżjoni tar-Repubblika Ċeka, ir-Repubblika ta' l-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika ta' l-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka mal-Konvenzjoni dwar l-eliminazzjoni tat-taxxa doppja inkonnessjoni ma’ l-aġġustament tal-qligħ ta’ intrapriżi assoċjati (ĠU C 160, 30.6.2005, p. 1).

▼B

3. Il-Konvenzjoni tas-26 ta' Lulju 1995, imfassla abbażi ta' l-Artikolu K.3. tat-Trattat dwar l-Unjoni Ewropea, dwar il-protezzjoni ta' l-interessi finanzjarji tal-Komunitajiet Ewropej (ĠU C 316, 27.11.1995, p. 49)

— Il-Protokoll tas-27 ta' Settembru 1996, imfassal abbażi ta' l-Artikolu K.3. tat-Trattat dwar l-Unjoni Ewropea, tal-Konvenzjoni, dwar il-protezzjoni ta' l-interessi finanzjarji tal-Komunitajiet Ewropej (ĠU C 313, 23.10.1996, p. 2)

— Il-Protokoll tad-29 ta' Novembru 1996, imfassal abbażi ta' l-Artikolu K.3. tat-Trattat dwar l-Unjoni Ewropea, dwar l-interpretazzjoni, permezz ta' deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjoni dwar il-protezzjoni ta' l-interessi finanzjarji tal-Komunitajiet Ewropej (ĠU C 151, 20.5.1997, p. 2)

— It-Tieni Protokoll tad-19 ta' Ġunju 1997 magħmul abbażi ta' l-Artikolu K.3. tat-Trattat dwar l-Unjoni Ewropea, tal-Konvenzjoni dwar il-protezzjoni ta' l-interessi finanzjarji tal-Komunitajiet Ewropej (ĠU C 221, 19.7.1997, p. 12)

4. Il-Konvenzjoni tas-26 ta' Lulju 1995, bażata fuq l-Artikolu K.3. tat-Trattat dwar l-Unjoni Ewropea, dwar l-istabbiliment ta' Uffiċċju Ewropew tal-Pulizija (Konvenzjoni ta' l-Europol) (ĠU C 316, 27.11.1995, p. 2)

— Il-Protokoll ta' l-24 ta' Lulju 1996, imfassal abbażi ta' l-Artikolu K.3. tat-Trattat dwar l-Unjoni Ewropea, dwar l-interpretazzjoni, permezz ta' deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjoni dwar l-istabbiliment ta' Uffiċċju Ewropew tal-Pulizija (ĠU C 299, 9.10.1996, p. 2)

— Il-Protokoll tad-19 ta' Ġunju 1997, imfassal abbażi ta' l-Artikolu K.3. tat-Trattat ta' l-Unjoni Ewropea u ta' l-Artikolu 41 (3) tal-Konvenzjoni ta' l-Europol, dwar il-privileġġi u l-immunitajiet ta' l-Europol, tal-membri ta' l-organi tiegħu, tal-viċi diretturi u impjegati ta' l-Europol (ĠU C 221, 19.7.1997, p. 2)

— Il-Protokoll tat-30 ta' Novembru 2000, imfassal abbażi ta' l-Artikolu 43(1) tal-Konvenzjoni, dwar l-istabbiliment ta' Uffiċċju Ewropew tal-Pulizija (Konvenzjoni ta' l-Europol) li jemenda l-Artikolu 2 u l-Anness ma' dik il-Konvenzjoni (ĠU C 358, 13.12.2000, p. 2)

— Il-Protokoll tat-28 ta' Novembru 2002 li jemenda l-Konvenzjoni dwar l-istabbiliment ta' Uffiċċju Ewropew tal-Pulizija (Konvenzjoni ta' l-Europol) u l-Protokoll dwar il-privileġġi u l-immunitajiet ta' l-Europol, tal-membri ta' l-organi tiegħu, tal-viċi diretturi u impjegati ta' l-Europol (ĠU C 312, 16.12.2002, p. 2)

— Il-Protokoll tas-27 ta' Novembru 2003, imfassal abbażi ta' l-Artikolu 43(1) tal-Konvenzjoni, dwar l-Istabbiliment ta' Uffiċċju Ewropew tal-Pulizija (Konvenzjoni ta' l-Europol) li jemenda dik il-Konvenzjoni (ĠU Ċ 2, 6.1.2004, p. 3)

5. Il-Konvenzjoni tas-26 ta' Lulju 1995, imfassla abbażi ta' l-Artikolu K.3. tat-Trattat dwar l-Unjoni Ewropea, dwar l-użu tat-teknoloġija ta' l-informatika għal finijiet doganali (ĠU C 316, 27.11.1995, p. 34)

— Il-Protokoll tad-29 ta' Novembru 1996, imfassal abbażi ta' l-Artikolu K.3. tat-Trattat dwar l-Unjoni Ewropea, dwar l-interpretazzjoni, permezz ta' deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjoni dwar l-użu tat-teknoloġija ta' l-informatika għal finijiet doganali (ĠU C 151, 20.5.1997, p. 16)

— Il-Protokoll tat-12 ta' Marzu 1999, imfassal abbażi ta' l-Artikolu K.3. tat-Trattat dwar l-Unjoni Ewropea, dwar l-ambitu tal-laundering tar-rikavati fil-Konvenzjoni dwar l-użu tat-teknoloġija ta' l-informatika għal finijiet doganali u l-inklużjoni tan-numru ta' reġistrazzjoni tal-mezzi ta' trasport fil-Konvenzjoni (ĠU C 91, 31.3.1999, p. 2)

— Il-Protokoll tat-8 ta' Mejju 2003, stabbilit skond l-Artikolu 34 tat-Trattat dwar l-Unjoni Ewropea li jemenda, fir-rigward tal-ħolqien ta' database għall-identifikazzjoni ta' dokumenti doganali, il-Konvenzjoni dwar l-użu tat-teknoloġija ta' l-informatika għal finijiet doganali (ĠU C 139, 13.6.2003, p. 2)

6. Il-Konvenzjoni tas-26 ta' Mejju 1997, imfassla abbażi ta' l-Artikolu K.3(2)(ċ) tat-Trattat dwar l-Unjoni Ewropea, dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali ta' l-Istati Membri ta' l-Unjoni Ewropea (ĠU C 195, 25.6.1997, p. 2)

7. Il-Konvenzjoni tat-18 ta' Diċembru 1997, imfassla abbażi ta' l-Artikolu K.3. tat-Trattat dwar l-Unjoni Ewropea, dwar assistenza u koperazzjoni reċiproka bejn amministrazzjonijiet doganali (ĠU C 24, 23.1.1998, p. 2)

8. Il-Konvenzjoni tas-17 ta' Ġunju 1998, imfassla abbażi ta' l-Artikolu K.3. tat-Trattat dwar l-Unjoni Ewropea, dwar skwalifiki tas-sewqan (ĠU C 216, 10.7.1998, p. 2)

9. Il-Konvenzjoni tad-29 ta' Mejju 2000, stabbilita mill-Kunsill skond l-Artikolu 34 tat-Trattat dwar l-Unjoni Ewropea, dwar l-Assistenza Reċiproka fi Kwistjonijiet Kriminali bejn l-Istati Membri ta' l-Unjoni Ewropea (ĠU C 197, 12.7.2000, p. 3)

— Il-Protokoll tas-16 ta' Ottubru 2001, stabbilit mill-Kunsill skond l-Artikolu 34 tat-Trattat dwar l-Unjoni Ewropea, għall-Konvenzjoni dwar l-Assistenza Reċiproka fi Kwistjonijiet Kriminali bejn l-Istati Membri ta' l-Unjoni Ewropea (ĠU C 326, 21.11.2001, p. 2)

ANNESS II

Lista ta' disposizzjonijiet ta' l-acquis ta' Schengen kif integrat fil-qafas ta' l-Unjoni Ewropea u l-atti li jibnu fuqu jew li huma b' xi mod ieħor relatati miegħu, li għandhom jorbtu u jkunu applikabbli fl-Istati Membri l-ġodda mill-adeżjoni (imsemmija fl-Artikolu 4(1)tal-Protokoll)

1. Il-Ftehim bejn il-Gvernijiet ta' l-Istati ta' l-Unjoni Ekonomika tal-Benelux, ir-Repubblika Federali tal-Ġermanja u r-Repubblika Franċiża dwar l-abolizzjoni gradwali ta' kontrolli fuq il-fruntieri komuni tagħhom ta' l-14 ta' Ġunju 1985 ( 18 ).

2. Id-disposizzjonijiet li ġejjin tal-Konvenzjoni iffirmata f'Schengen fid-19 ta' Ġunju 1990 li timplimenta l-Ftehim ta' Schengen ta' l-14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni tagħhom, l-Att Finali relatat tagħha u d-Dikjarazzjonijiet Konġunti ( 19 ), kif emendati minn xi uħud mill-atti elenkati fil-paragrafu 8 hawn taħt:

L-Artikolu 1 sal-punt li huwa relatat mad-disposizzjonijiet ta' dan il-paragrafu; l-Artikoli 3 sa 7, eskluż l-Artikolu 5(1)(d); l-Artikolu 13; l-Artikoli 26 u 27; l-Artikolu 39; l-Artikoli 44 sa 59; l-Artikoli 61 sa 63; l-Artikoli 65 sa 69; l-Artikoli 71 sa 73; l-Artikoli 75 u 76; l-Artikolu 82; l-Artikolu 91; l-Artikoli 126 sa 130 safejn huma relatati mad-disposizzjonijiet ta' dan il-paragrafu; u l-Artikolu 136; id-Dikjarazzjonijiet Konġunti 1 u 3 ta' l-Att Finali.

3. Id-disposizzjonijiet li ġejjin tal-Ftehim dwar l-Adeżjoni mal-Konvenzjoni ffirmata f'Schengen fid-19 ta' Ġunju 1990 li timplimenta l-Ftehim ta' Schengen ta' l-14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni tagħhom, l-Atti Finali tagħhom u d-Dikjarazzjonijiet relatati, kif emendati b'ċerti atti elenkati fil-paragrafu 8 hawn taħt:

(a) il-Ftehim iffirmat fis-27 ta' Novembru 1990 dwar l-Adeżjoni tar-Repubblika Taljana:

— l-Artikolu 4,

— id-Dikjarazzjoni Konġunta 1 fil-Parti II ta' l-Att Finali;

(b) il-Ftehim iffirmat fil-25 ta' Ġunju 1991 dwar l-Adeżjoni tar-Renju ta' Spanja:

— l-Artikolu 4,

— id-Dikjarazzjoni Konġunta 1 fil-Parti II ta' l-Att Finali,

— id-Dikjarazzjoni 2 fil-Parti III ta' l-Att Finali;

(ċ) il-Ftehim iffirmat fil-25 ta' Ġunju 1991 dwar l-Adeżjoni tar-Repubblika Portugiża:

— l-Artikoli 4, 5 u 6,

— id-Dikjarazzjoni Konġunta 1 fil-Parti II ta' l-Att Finali;

(d) il-Ftehim iffirmat fis-6 ta' Novembru 1992 dwar l-Adeżjoni tar-Repubblika Ellenika:

— l-Artikoli 3, 4 u 5,

— id-Dikjarazzjoni Konġunta 1 fil-Parti II ta' l-Att Finali,

— id-Dikjarazzjoni 2 fil-Parti III ta' l-Att Finali;

(e) il-Ftehim iffirmat fit-28 ta' April 1995 dwar l-Adeżjoni tar-Repubblika ta' l-Awstrija:

— l-Artikolu 4,

— id-Dikjarazzjoni Konġunta 1 fil-Parti II ta' l-Att Finali;

(f) il-Ftehim iffirmat fid-19 ta' Diċembru 1996 dwar l-Adeżjoni tar-Renju tad-Danimarka:

— l-Artikoli 4, 5(2) u 6,

— id-Dikjarazzjonijiet Konġunti 1 u 3 fil-Parti II ta' l-Att Finali;

(g) il-Ftehim iffirmat fid-19 ta' Diċembru 1996 dwar l-Adeżjoni tar-Repubblika tal-Finlandja:

— l-Artikoli 4 u 5,

— id-Dikjarazzjonijiet Konġunti 1 u 3 fil-Parti II ta' l-Att Finali,

— id-Dikjarazzjoni mill-Gvern tar-Repubblika tal-Finlandja dwar il-gżejjer Åland fil-Parti III ta' l-Att Finali;

(h) il-Ftehim iffirmat fid-19 ta' Diċembru 1996 dwar l-Adeżjoni tar-Renju ta' l-Isvezja:

— l-Artikoli 4 u 5,

— id-Dikjarazzjonijiet Konġunti 1 u 3 fil-Parti II ta' l-Att Finali.

4. Il-ftehim, li ġejjin, konklużi mill-Kunsill skond l-Artikolu 6 tal-Protokoll ta' Schengen:

— il-Ftehim tat-18 ta' Mejju 1999 konkluż mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja dwar l-assoċjazzjoni ta' dan ta' l-aħħar ma' l-implimentazzjoni, l-applikazzjoni u l-iżvilupp ta' l-acquis ta' Schengen, inkluż l-Annessi, l-Att Finali tiegħu, id-Dikjarazzjonijiet u l-Iskambji ta' Ittri annessi miegħu ( 20 ), approvat bid-Deċiżjoni tal-Kunsill 1999/439/KE ( 21 )

— il-Ftehim tat-30 ta' Ġunju 1999 konkluż mill-Kunsill ta' l-Unjoni Ewropea u r-Repubblika ta' l-Islanda u r-Renju tan-Norveġja dwar l-istabbiliment tad-drittijiet u l-obbligi bejn l-Irlanda u r-Renju Unit tal-Gran Brettanja u l-Irlanda ta' Fuq, minn naħa waħda, u r-Repubblika ta' l-Islanda u r-Renju tan-Norveġja, min-naħa l-oħra, fl-oqsma ta' l-acquis ta' Schengen li japplikaw għal dawn l-Istati ( 22 ), approvat bid-Deċiżjoni tal-Kunsill 2000/29/KE ( 23 )

— il-Ftehim iffirmat fil-25 ta' Ottubru 2004 mill-Kunsill ta' l-Unjoni Ewropea u mill-Konfederazzjoni Svizzera dwar l-assoċjazzjoni tal-Konfederazzjoni Svizzera ma' l-implimentazzjoni, l-applikazzjoni u l-iżvilupp ta' l-acquis ta' Schengen ( 24 ).

5. Id-disposizzjonijiet tad-Deċiżjonijiet li ġejjin tal-Kumitat Eżekuttiv stabbiliti mill-Konvenzjoni iffirmata f'Schengen fid-19 ta' Ġunju 1990 li timplimenta l-Ftehim ta' Schengen ta' l-14 ta' Ġunju 1985 dwar l-abolizzjoni gradwali ta' kontrolli fuq il-fruntieri komuni tagħhom, kif emendati b'ċerti atti elenkati fil-paragrafu 8 hawn taħt:

SCH/Com-ex (93) 10 Deċiżjoni tal-Kumitat Eżekuttiv ta' l-14 ta' Diċembru 1993 dwar id- dikjarazzjonijiet mill-Ministri u s-Segretarji ta' l-Istat

SCH/Com-ex (93) 14 Deċiżjoni tal-Kumitat Eżekuttiv ta' l-14 ta' Diċembru 1993 dwar it-titjib tal-kooperazzjoni ġudizzjarja prattika għall-ġlieda kontra t-traffikar tad-drogi

SCH/Com-ex (94) 16 rev Deċiżjoni tal-Kumitat Eżekuttiv tal-21 ta' Novembru 1994 dwar l-akkwist ta' timbri komuni ta' dħul u ta' ħruġ

SCH/Com-ex (94) 28 rev Deċiżjoni tal-Kumitat Eżekuttiv tat-22 ta' Diċembru 1994 dwar iċ-ċertifikat previst fl-Artikolu 75 għall-ġarr ta' drogi narkotiċi u sustanzi psikotropiċi

SCH/Com-ex (94) 29 rev 2 Deċiżjoni tal-Kumitat Eżekuttiv tat-22 ta' Diċembru 1994 dwar id-dħul fis-seħħ tal-Konvenzjoni li timplimenta l-Ftehim ta' Schengen tad-19 ta' Ġunju 1990

SCH/Com-ex (95) 21 Deċiżjoni tal-Kumitat Eżekuttiv ta' l-20 ta' Diċembru 1995 dwar l-iskambju fi żmien qasir bejn l-Istati ta' Schengen ta' data statistika u speċifika dwar il-problemi li jistgħu jinqalgħu fuq il-fruntieri esterni.

SCH/Com-ex (98) 1 rev 2 Deċiżjoni tal-Kumitat Eżekuttiv tal-21 ta' April 1998 dwar l-attivitajiet tat-Task Force, safejn hija relatata mad-disposizzjonijiet fil-paragrafu 2 hawn fuq

SCH/Com-ex (98) 26 def Deċiżjoni tal-Kumitat Eżekuttiv tas-16 ta' Settembru 1998 li tistabbilixxi Kumitat Permane